Kanak-kanak 4 Tahun Sesak Nafas Selepas Makan Roti, Meninggal Dunia di Hadapan Hospital

Seorang kanak-kanak berusia 4 tahun dilaporkan sesak nafas selepas makan roti, sebelum meninggal dunia pada jam 5 petang semalam. Dalam satu laporan yang dikeluarkan Sin Chew Daily, kanak-kanak tersebut yang dikenali sebagai Lim Zhi Han, mengalami sesak nafas selepas ibunya suapkan roti kepadanya pada 25 Mac yang lalu.
Mendiang Merupakan Anak Istimewa

Difahamkan, Lim yang dilahirkan Down Syndrome juga telah mengalami demam panas selepas sesak nafas. Sejurus itu, ibunya, Puan Zhang telah membawa anaknya berjumpa doktor. Walau bagaimapun, demam  yang dialami Lim masih sama, tidak berubah. Suhu badannya masih turun naik walaupun telah berjumpa doktor.
“Dia tidak habiskan susu yang diminumnya, jadi saya berikan dia sedikit roti. Selepas baru menjamah dua tiga mulut, tiba-tiba dia mula menangis dan menjerit-jerit. Saya perasan dia seperti sesak nafas, dan saya terus telefon ayah saya.” Puan Zhang
Tidak lama selepas itu, nenek kepada Lim, baru pulang daripada mengambil abangnya yang berusia enam tahun. Melihatkan keadaan cucu perempuannya yang teruk, Puan Zhang dan ibunya segera bawa Lim ke Pusat Perubatan Universiti Malaya (PPUM).
Berhenti Bernafas di Hadapan Hospital
Lebih malang lagi apabila kanak-kanak itu dilaporkan berhenti bernafas sebaik sahaja mereka tiba di lampu isyarat di hadapan hospital. Ujar nenek kepada mangsa,
Ketika kami tiba di lampu isyarat di hadapan hospital, cucu saya memegang erat lengan saya dan kemudiannya dia berhenti bernafas. Doktor cuba untuk menyelamatkannya, tetapi dia sudah tiada.Nenek mendiang.

Mayat mendiang Lim akan dibedah siasat untuk menentukan punca kematian. Sumber melaporkan, Puan Zhan menyalahkan dirinya kerana kematian  anak perempuannya. Beliau mengatakan kejadian ini boleh dielakkan jika beliau tidak memberi anaknya makan roti itu. Keluarga kecil Puan Zhang tinggal bersama dengan ibu bapanya selepas suaminya meninggal dunia tahun lalu akibat tekanan darah tinggi. Anak-anaknya akan dijaga datuk dan nenek mereka ketika Puan Zhang bekerja.
Ujar Mama Siti,
Takziah Mama Siti dan team KelabMama ucapkan kepada Puan Zhang dan keluarga. Kepada Mama dan Papa yang lain, jika kejadian yang sama berlaku pada anak-anak kita, jangan sesekali salahkan diri sendiri. Mama Siti faham betapa sedihnya jika kehilangan orang tersayang. Tetapi, janganlah sampai menyalahkan diri sendiri. Kuatkan hati, positifkan diri.


Minum Botol Susu Sampai Tertidur Punca Gigi Si Manja Rosak

Kita selalu biarkan anak terlena dengan botol susu masih dimulut kan. Tapi tahukah mama tabiat minum botol susu sampai tertidur ni punca gigi rosak? Menurut Dr Iqbal Rosali, seorang Pegawai Pergigian dari Pusat Sejahtera, Universiti Sains Malaysia, tabiat ini akan membuatkan gigi anak mama rosak kerana terdedah kepada karies botol susu.
BACA LAGI : SI KECIL SUDAH TUMBUH GIGI? ANDA PERLU LAKUKAN INI!
Apa karies botol susu tu?

 Siapa lagi yang akan pantau anak-anak kalau bukan mama papa sendiri. Jadi sebagai ibu bapa kena selalu pantau apa yang anak buat. Walaupun anak tertidur pastikan anak tak tertidur bersama dengan botol susunya.
BACA LAGI : BERSIHKAN GIGI ANAK SEBAIK GIGI TUMBUH

APA YANG
SEPATUTNYA DILAKUKAN OLEH MAMA PAPA?

1) Jangan biarkan bayi mama tertidur dengan botol yang mengandungi
susu atau air manisan.

2) Bersihkan mulut bayi selepas meminum susu dengan menggunakan kain
lembap yang dibalut pada jari manis anda dan digosok pada gigi dan
gusi bayi untuk membuang sisa susu.

3) Kurangkan penggunaan botol susu secara berperingkat. Galakkan
minum menggunakan cawan atau sudu seawal usia 6 bulan.

4) Bilas mulut bayi mama dengan mengggalakkan meminum air kosong
selepas menghabiskan susu.

5) Elakkan memasukkan gula ke dalam susu bayi anda.

6) Mama papa digalakkan memberus gigi anak-anak berusia di bawah 6
tahun.

7) Bawa anak untuk pemeriksaan gigi di klinik gigi setiap 6 bulan.

 Mesti ada diantara mama yang berhadapan dengan situasi anak tak mahu menggosok gigi. Sampai kena paksa. Alahai si manja nak suruh gosok gigi pun macam nak berperang. Ini tips yang mama boleh cuba supaya si manja mama jadi suka menggosok gigi.

TIPS UNTUK PUJUK
ANAK GOSOK GIGI
 Ajar anak sejak usia awalBercerita dan jelaskan tentang pentingnya menggosok gigiBiarkan anak memilih berus gigi dan ubat giginya sendiriMemberikan ganjaranMenggosok gigi bersama-sama
Apa-apa pun sebagai ibu bapa kena banyak sabar dalam melayan kerenah anak-anak ni. Ada yang suka gosok gigi, ada yang tak suka. Mama papa kena pujuk slow-slow dan beri ganjaran setiap kali mereka menggosok gigi. Confirm setiap kali nak gosok gigi si manja akan teruja. Semoga bermanfaat!


Batuk Kering | Beri Perhatian Jika Anak Asyik Batuk

Sering kali anak-anak kita batuk-batuk, demam dan selsema. Ada masa mungkin jangkitan yang dialami mereka merupakan jangkitan yang biasa. Batuk sikit, demam sikit, “Biasalah tu, kurang air lah tu.” Tapi, Mama tahu tak apa akan berlaku jika anak Mama dijangkiti batuk kering atau Tuberkulosis (TB) ini? Ikuti perkongsian Dr Amirul Amzar mengenai jangkitan TB, khusus untuk golongan antivaksin.
Apa itu Batuk Kering/Tuberkulosis (TB)?
Tuberkulosis (TB) ataupun batuk kering adalah disebabkan oleh jangkitan bakteria Mycobacterium tuberculosis. Bakteria ini boleh menjangkiti pelbagai organ namun lebih kerap menjangkiti paru-paru. Oleh sebab itu jangkitan ini terbahagi kepada dua; pulmonary TB ataupun jangkitan TB pada paru-paru, dan juga extrapulmonary TB iaitu jangkitan pada organ selain paru-paru. Organ lain yang biasa dijangkiti kuman TB ini termasuklah kelenjar, sistem pencernaan, tulang belakang dan selaput otak.

Jangkitan selaput otak akibat kuman ini; Tuberculous Meningitis adalah jangkitan yang serius terutama pada kanak-kanak. Kadar kematiannya adalah setinggi 20% dan lebih separuh kanak-kanak yang mengalami jangkitan ini mendapat komplikasi kecacatan otak kekal. Insiden jangkitan ini adalah tinggi dalam populasi yang mempunyai jangkitan TB yang tinggi.
Kanak-kanak di Malaysia dilindungi dari jangkitan selaput otak kuman TB ini melalui vaksinasi BCG. Vaksin ini diberikan sewaktu lahir. Insiden kuman TB di negara kita masih lagi tinggi akibat pelbagai faktor. Sebab itu ia diperlukan.
Salah satu puncanya, disebabkan migrasi pekerja warga asing dan juga perkembangan sektor pelancongan. Oleh itu, adalah penting bagi mereka yang mengalami tanda-tanda TB mendapatkan ujian pengesanan awal.
Tanda-tanda Jangkitan TB pada Paru-paru
Batuk berpanjanganBatuk berdarahKurang selera makanKurang berat badanDemam terutama waktu malamBerpeluh-peluh pada waktu malam
Siapa yang Berisiko Dijangkiti TB?

Risiko untuk mendapat jangkitan ini lebih tinggi jika anda:

1. Kurang daya tahan imuniti – kencing manis, jangkitan HIV dengan rawatan suboptimum, kanak-kanak (sebab itu vaksin diutamakan pada kanak-kanak), dan pesakit kanser yang mengambil kemoterapi.2. Anda bergaul dengan warga asing sama ada secara sosial atau di tempat kerja.3. Anda baru balik dari negara yang tinggi situasi jangkitan TBnya – India, Indonesia, Filipina, China, Pakistan, Nigeria dan Afrika Selatan.
Ujian Saringan TB
Mantoux test – ujian bagi mengesan kehadiran jangkitan TB dalam badan. Suntikan protein kuman TB yang telah disaring akan dilakukan pada kulit. Sekiranya anda mempunyai jangkitan TB, antibodi yang terhasil akibat jangkitan tadi akan bertindakbalas dengan suntikan tadi dan menghasilkan tanda merah pada kawasan suntikan. Ukuran kawasan merah itu akan diambil selepas 72 jam suntikan dilakukan. Sekiranya melebihi julat normal, anda berkemungkinan dijangkiti TB.Sampel kahak akan diambil untuk dilihat dibawah mikroskop dan juga untuk kultur.X-ray paru-paru juga akan dilakukan bagi mengenalpasti jangkitan TB pada paru-paru.
Betul ke TB Tak Boleh Dirawat? -SALAH!
Menurut Dr Amirul Amzar, antara salah faham masyarakat berkaitan TB adalah ianya sejenis penyakit terminal yang tidak boleh dirawat. Ianya adalah SALAH sama sekali!
Rawatan dengan ubat antiTB boleh menyembuhkan jangkitan TB. Tuberkulosis boleh dirawat. Namun tanpa rawatan, ia boleh menjadi serius hingga meragut nyawa, terutama pada kanak-kanak. Maka pencegahan itu adalah langkah terbaik.
Rawatan untuk TB paru-paru perlu diambil selama 6 bulan (2 bulan gabungan 4 ubat + 4 bulan gabungan 2 ubat). Ini adalah terapi umum (first line) untuk rawatan TB. Sekiranya kuman TB itu menunjukkan kerintangan terhadap ubat tersebut, ubat akan ditukar.
Oleh itu, amatlah penting bagi seseorang yang dimulakan ubat antiTB bagi memastikan kerintangan tidak berlaku. Rawatan perlu diselesaikan selama 6 bulan bagi TB paru-paru dan 9 bulan atau lebih bagi TB selain paru-paru.
Pengambilan ubat TB mempunyai risiko kesan sampingan yang amat kecil. Risiko-risiko ini akan dipantau rapi oleh doktor yang memulakan ubatan. Jika kesan sampingan serius berlaku, ubat itu akan digantikan dengan ubat lain (second line). Namun jangka masa rawatan masih perlu disempurnakan bagi memastikan kuman itu benar-benar terhapus.

“Jangan terpedaya dengan dakyah Antivaksin!”
Dr Amirul Amzar dalam status yang dikongsikannya turut menyarankan ibu bapa agar tidak terpedaya dengan golongan antivaksin!
Jangan terperdaya dengan dakyah antivaksin, vaksin BCG adalah selamat dan ia melindungi anak anda dari jangkitan TB yang boleh membunuh atau menyebabkan kecacatan kekal!Sekiranya anda mengalami tanda-tanda yang dijelaskan di atas serta ada risiko jangkitan TB, segeralah berjumpa doktor untuk kepastian.Jika anda disahkan menghidap TB, jangan risau. TB boleh dirawat. Habiskan tempoh rawatan yang diberitahu oleh doktor, jangan tinggal langsung ubat antiTB.
Pesan Mama Siti
Mama Siti harap Mama dan Papa semua faham betapa pentingnya vaksin-vaksin yang disarankan oleh Kementerian Kesihatan Malaysia. Janganlah buat endah tak endah je suntikan vaksin yang diperlukan anak-anak. Ianya menjamin kesihatan mereka juga dalam jangka masa panjang.


Bagusnya Buah Naga Untuk Si Manja Mama & Mama Hamil

Siapa yang tak suka makan buah naga kan? Semua orang suka termasuklah si manja mama. Bila si manja mama dapat makan buah naga ni memang akan comot dibuat. Comot tak apa, asalkan si manja sihat. Tak gitu mama?
Isinya yang lembut dan berbutir dengan biji-biji halus yang boleh dimakan. Isi buah naga ni ada 2 warna iaitu putih dan kemerahan atau ungu. Dua-dua ni sedap tau! Buah ini memang sangatlah bagus untuk si manja mama dan mama yang hamil kerana mengandungi antioksida, vitamin A dan vitamin C.

KHASIAT BUAH NAGA
UNTUK SI MANJA
#Kurangkan kembung
Anak kecil dan kembung tak dapat dipisahkan. Untuk bayi yang dah berusia 6 bulan dan ke atas mama boleh berikan buah naga ni. Serat yang tinggi dalam buah ini dapat bantu si manja mencerna makanan dengan baik dan dapat kurangkan kembung perut.
#Kaya dengan Vitamin A dan C
Seperti yang Mama Siti sebut tadi buah ini mengandungi antioksida, vitamin A dan vitamin C. Vitamin A sangat bagus untuk melindungi si manja daripada jangkitan manakala vitamin C pula sangat baik untuk kesihatan kulit termasuklah mama hamil.
#Tingkatkan imuniti badan si manja
Kandungan antioksida
yang tinggi dalam buah naga ni dapat hindarkan kerosakan atau
keradangan sel. Salah satu antioksida dikenali sebagai fenol bersifat
melindungi si manja dari radikal bebas supaya si manja tak mudah
sakit. Kajian juga membuktikan buah naga ni kaya dengan carotenoid
ini boleh kurangkan risiko kanser dan penyakit jantung tau!

#Ubat sembelit
Anak kecil juga kerap kena sembelit. Jadi buah ini memang sesuai digelar ubat sembelit kerana buah ini mampu membuatkan si manja mama mudah membuang. Selain makan begitu je, dibuat dalam bentuk jus atau smoothie lagi sedap!
#Ada prebiotik
Mesti mama pernah
dengarkan? Ye prebiotik ni selalu disebut dalam susu kultur. Ia
adalah bakteria yang baik untuk perut. Tapi susu kultur ni tak sesuai
untuk si manja mama. Untuk beri prebiotik secara semula jadi adalah
dengan buah naga ni. Ia juga meningkatkan fungsi pencernaan si manja
mama.

#Pertumbuhan janin
Mengandungi mineral seperti zat besi, magnesium dan potassium. Sangat baik untuk kesihatan tulang si manja dan juga menggalakkan pertumbuhan rambut yang sihat.

KHASIAT BUAH NAGA
UNTUK MAMA HAMIL
#Cegah Anemia
Buah ini mengandungi zat besi yang sangat membantu untuk membentuk sel-sel darah merah dan kurangkan risiko Anemia.
#Tambah tenaga dan kurangkan sembelit
Kandungan
karbohidrat dalam buah naga ni boleh berikan mama hamil tenaga dan
kurangkan masalah sembelit.
#Kuatkan tulang dan gigi
Kandungan kalsium
yang terdapat dalam buah ni membantu dalam pembentukan tulang dan
gigi janin. Mama akan tetap segar walaupun tengah hamil.
#Jaga perkembangan otak janin
Antioksidan dalam buah naga ni membantu perkembangan otak janin dan cegah kecacatan sistem saraf otaknya. Kekuatan daya tahan badan mama serta tahap kolestrol pun jadi lebih baik.
BACA LAGI : RAHSIA IBU HAMIL SENTIASA CERIA DENGAN KULIT CANTIK
Khas buat mama,
mulai hari ni kena simpan stok buah naga ni dalam peti ais sebab buah
ni sangat bagus untuk si manja. Bukan setakat si manja je yang suka
makan, satu keluarga boleh nikmati bersama tau! Jangan berebut dengan
si manja sudah lah ye hehe. Buat mama yang sedang hamil tu,
rajin-rajinlah makan buah ye terutamanya buah naga ni. Sangat bagus
untuk kandungan mama dan bekalkan tenaga kepada mama hamil supaya
bertenaga sepanjang hari. Semoga bermanfaat untuk mama dan bakal
mama!


Bayi 5 Bulan Maut Selepas Disunatkan Ibu Bapa Sendiri di Rumah

Bayi 5 bulan maut selepas disunatkan ibu bapa sendiri di rumah mereka, di Itali. Sumber melaporkan, bayi tersebut telah dikejarkan ke sebuah hospital  di Itali dengan menggunakan sebuah helikopter. Mangsa kemudiannya dilaporkan mengalami serangan jantung pada tengah hari Jumaat tersebut, sebelum dilaporkan meninggal dunia pada malam yang sama.
Menurut laporan DailyMail UK, ibu bapa kepada bayi berkenaan dipercayai berasal dari Ghana, kini menghadapi tuduhan membunuh, dan kes telah dibuka terhadap mereka oleh Pejabat Pendakwa di wilayah utara Reggio Emilia. Mayat bayi yang malang itu juga akan dibedah siasat untuk membantu siasatan.

Kejadian Kedua di Itali
Kejadian ini merupakan yang kedua berlaku di Itali, selepas seorang kanak-kanak lelaki berusia dua tahun juga dilaporkan meninggal pada Disember lalu akibat kehilangan darah yang banyak selepas disunatkan ibu bapa sendiri di Rome.
Dalam kes tersebut, saudara kembarnya juga dilaporkan hampir mati, tetapi sempat diselamatkan selepas diberi rawatan rapi. Kedua kanak-kanak itu dirawat di sebuah bangunan yang disediakan oleh badan bukan kerajaan Arci, Rome. Doktor yang merawat kedua-dua mangsa dipercayai merupakan warganegara Amerika, yang berasal dari Libya. Lapor media Itali mengenai kejadian itu, beliau dikatakan telah meminta bantuan kecemasan apabila budak lelaki tersebut mula mengalami pendarahan yang berlebihan.
Kembar lelakinya juga telah melakukan pembedahan susulan, dan kemudiannya dibawa ke Hospital Sant Andrea, sebelum dibawa ke unit rawatan rapi kanak-kanak di Hospital Gemelli, Rome.
Ibu kanak-kanak tersebut yang berasal dari Nigeria, dipercayai telah meminta perlindungan di Itali dan dia juga mempunyai lima orang anak yang lain di Nigeria. Dia juga dikatakan telah meminta untuk sunatkan anak-anak lelakinya kerana mengikut adat Islam di Nigeria, walaupun dia merupakan seorang Katolik.

Di Itali, amalan bersunat bagi kanak-kanak lelaki sebenarnya tidak diamalkan, terutamanya bagi mereka yang beragama Katolik. Hanya mereka yang beragama Islam dan menetap di Itali sahaja yang sering melakukan amalan ini. Namun, tidak mudah untuk pendatang dari negara luar untuk sunatkan anak mereka di hospital tempatan di Itali. Hal ini kerana, kos bersunat di hospital dan klinik-klinik swasta adalah sangat mahal dan doktor hanya akan sunatkan kanak-kanak lelaki apabila mereka berumur empat tahun dan ke atas. Namun, dilaporkan lebih 5,000 rawatan berkhatan diadakan di Itali setiap tahun, di mana lebih satu per tiga dijalankan secara haram.
Apa itu Berkhanat atau Bersunat?
Secara umumnya, berkhatan adalah proses membuang kulit lebihan yang menutupi kepala zakar. Ia merupakan proses membuang anggota tubuh yang menjadi tempat dimana kotoran, virus dan najis terperangkap.
Berkhatan Dalam Islam

Berdasarkan pandangan Imam Syafie, berkhatan wajib dilakukan ke atas mereka yang beragama Islam. Menurut riwayat al-Bukhari,
Abu Huratrah daripada Nabi SAW bersabda: “Lima perkara fitrah manusia iaitu berkhatan, istihdad, cabut bulu ketiak, potong misai dan memotong kuku.” (al-Bukhari)
Berdasarkan hadis di atas, Mazhab Shafie menegaskan bahawa amalan berkhatan adalah wajib bagi kaum lelaki dan wanita. Keengganan berbuat demikian akan menyebabkan mereka berdosa kerana telah melanggar kewajipan yang disyariatkan Islam dari zaman Nabi Ibrahim lagi. Selain Nabi Ibrahim ia juga turut menjadi syariat Nabi Muhammad SAW.
Pesan Mama Siti
Harap Mama dan Papa ambil iktibar daripada kejadian yang berlaku di Itali ini. Mama Siti nak pesan, jangan pula Mama Papa pandai-pandai sunatkan anak teruna anda sendiri ya. Walaupun anda berdua mungkin pakar bedah, adalah lebih baik Mama dan Papa bawa anak anda untuk disunatkan mereka yang lebih mahir. Lebih baik mengelak daripada menyesal kemudian hari bukan? ;)


ANTARA 3 DUE DATE BERSALIN, YANG MANA SATU KENA FOLLOW?

Masalah ni selalu membelenggu mama hamil. Bila dapat 3 due date bersalin ni tak tahu nak follow yang mana satu. Tak kiralah pertama kali hamil ke dah banyak kali ke mama tetap akan confuse dengan due date sendiri termasuklah tarikh pertama mama period. Bila check di klinik, doktor mesti akan tanya bila tarikh akhir period sebab info tu sangat penting untuk tentukan usia kehamilan mama. Tapi bagi mama yang periodnya tak teratur ditambah pula dengan pengambilan pil perancang pula macam mana nak kira ye?
ADA 3 DUE DATE

SCAN PADA 12
MINGGU KEHAMILAN
 Scan sebelum 10 minggu tu hanya dibuat kalau mama ada rasa sakit atau pendarahan atau mama pernah keguguran sebelum ni. Seeloknya buat dating scan pada 12 minggu kehamilan.

BACA JUGA : BILA DOKTOR AKAN SCAN KANDUNGAN ANDA?
MENJANGKA TARIKH BERSALIN DENGAN DATING SCAN
Dengan Dating Scan mudah untuk menjangka tarikh mama bersalin. Scan ini juga boleh tentukan berapa minggu usia kehamilan mama.

Sebab tu pentingnya rekod tarikh haid mama. Mudah untuk buat kiraan sekiranya mama hamil. Dan itu juga soalan pertama yang nurse dan doktor akan tanya. Jadi rajin-rajinlah rekod tarikh haid ye mama!

Semoga bermanfaat!
Sumber : Dr. Izzat
BACA JUGA : KENAPA DETAIL SCAN UNTUK BAYI LEBIH PENTING DARIPADA SCAN 3D, 4D & 5D?
Ha..jangan
pening-pening. Nak tahu lebih tepat kenalah tanya doktor yang check
mama tu. Dari situ nanti mama tahu yang mana mama perlu follow.
Apa-apa pun 2 minggu sebelum due date tu mama dah boleh prepare dah.
Boleh jadi bersalin seminggu sebelum atau ikut due date atau lewat
seminggu. Mama Siti dulu pun bersalin seminggu sebelum due date.


Berseronok Bersama ‘Slime’ di Nickelodeon Slime Time @ Sunway Pyramid

Akhirnya cuti sekolah untuk penggal pertama 2019 bakal tiba! Dalam keadaan cuaca yang panas sejak akhir-akhir ini, KelabMama nasihatkan ibu bapa luangkan masa bersama anak-anak di kawasan yang tertutup sahaja. Bermula cuti sekolah ini, anak-anak anda boleh merasai pengalaman baru yang menyeronokkan di Nickelodeon Slime Time yang bakal berlangsung di Sunway Pyramid Shopping Centre!
Buat julung kalinya di Malaysia, Sunway Pyramid bakal merealisasikan impian si kecil anda dengan mengadakan acara Slime yang unik dan interaktif! Nickelodeon Slime Time bakal memberikan pengalaman baru anak-anak! Anak-anak anda boleh bermain dan melalui pelbagai pengalaman baru dengan menyertai pelbagai akviti menarik yang telah disediakan.
Tarikh: 15-31 Mac 2019Tempat: LG2 Orange Concourse, Sunway Pyramid

 Acara Nickelodeon Slime Time yang pertama menanti semua peminat slime di luar sana!
Dengan menggunakan Slime sebagai tema acara ini, anak-anak anda bakal bermain pelbagai aktiviti dalam dua jenis keadaan – bersih dan kering, atau lasak tetapi dilumuri Slime! Di Nickelodeon Slime Time, anak-anak anda boleh mencuba pelbagai jenis aktiviti – ‘Slime Shower’, ‘Slime Escape Room’, ‘Slime Blaster’, ‘Slime Workshop’, dan ‘Slime Slide’.
#Slime Shower
 Penuhi diri anda dengan lumuran slime, simbol perdana bagi saluran televisyen kanak-kanak yang terbesar di dunia.
 Lumuri diri anda dengan slime di Slime Shower!
Untuk merasai pengalaman slime yang sebenar, daftarkan anak anda untuk bersuka ria di acara Slime Shower! Hanya enam peserta yang dibenarkan masuk pada masa yang sama, jadi anda dinasihatkan untuk daftar anak anda terlebih dahulu. Dengar nama pun dah boleh bayangkan bagaimana keadaan si kecil anda semasa acara ini bukan? Para peserta digalakkan untuk menanggalkan kasut sebelum acara ini berlangsung. Oh, jangan lupa untuk bawa pakaian salinan ya!
#Slime Escape Room

Selain itu, cabar diri anda di Slime Escape Room. Para peserta perlu selesaikan klu-klu yang disediakan dan mencari kunci istimewa untuk melepaskan diri dalam masa satu (1) minit sahaja! Sekiranya anda berjaya menyelesaikan cabaran-cabaran Slime Escape Room dalam masa yang ditetapkan, ada hadiah istimewa menanti anda!
#Slime Blaster

Berbeza dengan yang lain namun lebih menyeronokkan, Slime Blaster memberi peluang untuk anak-anak anda belajar membidik. Jangan risau, permainan ini tidak membahayakan. Dengan hanya menggunakan ‘Nickelodeon Hyper Blaster’, para peserta harus membidik untuk memenangi hadiah-hadiah yang menarik.
#Slime Workshop

Di Bengkel Slime atau Slime Workshop pula, para peserta berpeluang untuk menghasilkan slime mereka yang tersendiri! Slime Workshop ini sangat sesuai untuk anak-anak anda yang sangat gemar bermain slime ketika di rumah. Mungkin ianya bukanlah sesuatu yang digemari ramai ibu bapa, tetapi bermain dengan slime merupakan satu aktiviti yang terapeutik untuk anak-anak! Slime Workshop hanya akan diadakan pada hujung minggu, jadi pastikan anda membuat prapendaftaran terlebih dahulu. Siapa cepat, dia dapat!
Anak-anak kecil pula boleh bermain di Slime Slide yang dibuka untuk kanak-kanak daripada pelbagai lapisan umur.
Kanak-kanak dan ibu bapa juga boleh berehat sementara sambil meningkatkan daya kreativiti masing-masing di ruang mural yang kompleks dengan pelbagai grafik menarik. Anda hanya perlu mengambil dakwat berwarna yang disediakan dan warnakan mural tersebut mengikut kreativiti masing-masing.
 Berseronok dengan seisi keluarga sempena musim cuti ini di Sunway Pyramid, sebuah pusat beli-belah bertemakan gaya hidup yang unik untuk semua!

“Kami berasa teruja untuk menghoskan acara Nickelodeon Slime Time yang pertama di Malaysia, sementara kami meneruskan inisiatif untuk membawa pengalaman gaya hidup yang unik ke pusat beli-belah kami untuk memberikan para pengunjung sesuatu yang menarik. Acara ini merupakan tarikan bagi pelanggan muda yang gemar untuk bermain dengan slime dan kami berharap pengalaman yang menyeronokkan ini akan memberikan kegembiraan kepada para keluarga sempena cuti sekolah yang bakal tiba.” Ketua Pegawai Eksekutif Pusat Beli-belah dan Taman Tema Sunway, H.C Chan
“Slime merupakan lambang Nickelodeon yang bebas dan merangkumi semangat bersuka ria dan tidak konvensional. Kami mengharapkan agar ‘Slime Time’ dapat memberi peluang bagi kanak-kanak dan para keluarga untuk bersifat sahaja dan gembira selaras dengan kewujudan Nickelodeon!” Puan Syahrizan Mansor, Naib Presiden, Nickelodeon Asia, Viacom International Media Networks.
Sebagai sebuah pusat beli-belah yang terkenal, Sunway Pyramid sentiasa memberikan khidmat yang terbaik kepada para pengunjung. Sunway Pyramid telah menyediakan pelbagai kemudahan untuk para pengunjung daripada pelbagai lingkungan umur dan latar belakang – bilik bayi, stroller, pemanas susu, dan yang paling best adalah ruang parkir khas untuk keluarga!
Sekiranya anda risaukan keselamatan anak-anak, Sunway Pyramid menyediakan ‘kit keselamatan’ untuk si kecil anda. Anda boleh dapatkan gelang tangan kanak-kanak, rantai gelang tangan, mahupun tatu talian kecemasan.
Luangkan masa cuti sekolah ini bersama anak-anak anda di Nickelodeon Slime Time, eksklusif di Sunway Pyramid!  Untuk maklumat lanjut, layari Nickelodeon Slime Time hari ini!
Facebook: @SunwayPyramid
Instagram – @Sunway_Pyramid
Aplikasi Mobile: Sunway Pyramid on Appstore and Playstore.


Menjadi Hero Bersama Ejen Ali di Sunway Velocity Mall Cuti Sekolah Ini!

Para peminat Ejen Ali mesti tak sabar untuk berkunjung ke Karnival Ejen Ali yang terbesar, di Sunway Velocity Mall pada cuti sekolah ini!

Bermula 20 Mac hingga 2 April 2019, Main Atrium di Ground Floor Sunway Velocity Mall bakal diubah menjadi ‘tempat latihan’ Ejen Ali Mata Academy. Ibu bapa dan kanak-kanak berpeluang untuk mengenali Ejen Ali dan ejen-ejen ciliknya yang lain dengan lebih dekat, serta berpeluang menyertai pelbagai misi menarik.
Ejen Ali Obstacle Course

Tingkatkan kemahiran fizikal anak-anak anda dengan membiarkan mereka mendaki, melompat dan lari dalam aktiviti Ejen Ali Obstacle Course. Ibu bapa perlu muat turun aplikasi mobile Sunway Velocity Mall dan anak-anak anda berpeluang menyertai aktiviti ini secara percuma. Para peserta yang berjaya mengharungi 4 Cabaran Utama, berpeluang untuk mendapatkan Lencana Ejen Ali edisi terhad!
Beramah Mesra Bersama Ejen Ali dan Ejen Alicia

Tak lengkap rasanya jika tiada watak utama ketika karnival ini berlangsung. Ibu bapa jangan lupa untuk bersedia bersama kamera telefon pintar anda untuk sesi ‘meet and greet’ bersama maskot Ejen Ali dan Ejen Alicia! Satu foto khas si kecil anda bersama hero-hero cilik ini pasti akan membuatkan mereka lebih gembira.
12.00pm | 22 – 24 dan 29 – 31 Mac6.00pm | 23, 24, 30 dan 31 Mac

Selain itu, terdapat banyak lagi aktiviti dan bengkel-bengkel menarik sepanjang Karnival Ejen Ali diadakan. Biarkan anak anda belajar dengan lebih seronok dan interaktif dalam Bengkel Lukisan Watak-watak Ejen Ali, atau Bengkel DIY IRIS. Anak anda juga boleh belajar untuk membuat sandwich bersama O’Briens Iris Sandwich Cafe, serta belajar bermain alat muzik bersama Gymboree Play & Music.
Bukan itu sahaja, anak-anak anda juga boleh menyertai pelbagai aktiviti seni yang lain seperti mewarna ‘fridge magnet’, ‘DIY Foil Art, ‘mini bag panting’, dan banyak lagi!
Sekiranya anda sudah mendaftar sebagai ahli Sunway Pals, anda boleh menikmati pelbagai keistimewaan sepanjang anda berada di mana-mana pusat membeli belah Sunway, Taman Tema Sunway, Sunway Medical, Sunway Education, Sunway Property dan semua perniagaan dibawah Sunway Group.

Play 2 Win 2019
Dari 28 Mac hingga 28 April, Sunway Velocity Mall juga akan melancarkan kempen ‘Play 2 Win 2019’ di mana anda dijamin untuk pulang dengan hadiah istimewa! Para pengunjung juga berpeluang untuk menyertai Karnival Ejen Ali dengan lebih interaktif di permainan arked seluas 20 kaki, lengkap dengan skrin LED di Tingkat 1, berhampiran pintu masuk V Boulevard.

Di sini, pelbagai hadiah bakal diberikan kepada para pelanggan yang berbelanja di mana-mana kedai di Sunway Velocity Mall (tidak termasuk AEON MaxValu Prime, Parkson, perkhidmatan, rangkaian telco, dan rantaian kedai makan dan minuman).
Jangan lepaskan peluang anda untuk menyertai Karnival Ejen Ali yang terbesar ini sepanjang cuti sekolah berlangsung. Jumpa anda di sana!
Untuk maklumat lanjut mengenai Karnival Ejen Ali di Sunway Velocity, layari Facebook Sunway Velocity Mall atau Instagram @sunwayvelocitymall.


Mengembara Bersama PJ Masks, Robocar Poli & Tobot di Sunway Putra Mall

“Mana nak bawa anak Mama cuti sekolah ni ye? Nak ke pantai, cuaca macam panas sangat…”
Apa kata Mama realisasikan impian anak Mama di Sunway Putra Mall pada cuti sekolah ini? Mac ini, anak-anak Mama boleh mengunjungi dunia permainan yang penuh dengan keseronokan di Adventure Land, yang bakal berlangsung di Main Concourse, Sunway Putra Mall! Anak-anak Mama berpeluang untuk bertemu dengan watak kartun kegemaran mereka seperti Robocar Poli, PJ Masks dan Tobot.
Tarikh: 19-31 Mac 2019.Tempat: Main Concourse, GF Sunway Putra Mall.

Selain daripada itu, anda juga peluang untuk memenangi pelbagai hadiah daripada jenama permainan popular kanak-kanak seperti L.O.L Surprise, Hello Kitty, Num Nums dan banyak lagi. Nak tau lagi acara apa yang bakal berlangsung sepanjang Adventure Land diadakan?
“Meet & Greet” bersama Roy dari Robocar Poli

Mama tau tak karakter mana yang paling kuat dalam Robocar Poli? Semestinya Roy! Bawa anak-anak anda bergambar bersama Roy, si kereta bomba pada 23 Mac 2019, pada jam 12 tengah hari atau 2 petang.
Tarikh: 23 Mac 2019Masa: 12-12:30 pm dan 2-2:30pm.
Bertemu Tobot Adventure K & Tobot Adventure Y
Adakah anak Mama peminat si Tobot? Bersiap sedia untuk bertemu Tobot Adventur Y dan Tobot Adventure K di Adventure Land! Ketika acara ini, anak-anak Mama berpeluang untuk bergambar dan ‘meneroka’ Adventure Land bersama-sama dua hero Tobot ini.
Tarikh: 24 Mac 2019Masa: 12-12:30pm dan 2-2:30pm.
Bergambar bersama PJ Masks!

Di samping itu, para peminat PJ Masks juga berpeluang berjumpa dan beramah mesra bersama Catboy, Gekko dan Owlette pada 30 dan 31 Mac ini. Seperti sesi ‘meet and greet‘ bersama hero-hero yang lain, anda boleh bertemu hero PJ Masks pada dua sesi – 12-12:30pm dan 2-2:30pm.
Daftarkan anak anda sebagai Putra Junior Club dan dapatkan pas Express Lane untuk bertemu dengan hero-hero PJ Masks ini. Ahli Autsome pula berpeluang bergambar bersama hero PJ Masks pada jam 11-11:30 pagi dan boleh menyertai aktiviti yang disediakan bermula jam 10:30 pagi hingga 12 tengah hari.
Putra Junior Club Express Lane:
Tarikh: 30-31 Mac 2019.Masa: 2:00pm.

Jika anak anda merupakan peminat tegar PJ Masks, jangan lepaskan peluang ini! Dalam pada itu, anda juga boleh mendapatkan gula-gula kapas PERCUMA untuk anak anda.
Para pengunjung juga boleh menyertai pelbagai acara yang lain seperti Robocar Poli Puzzle Game, Robocar Poli Roy Fire Safety Game, Robocar Poli: Poli Paper Car DIY, aktiviti mewarna Robocar Poli dan banyak lagi. Rakamkan saat-saat terindah anda sekeluarga ketika berada di Adventure Land di Tobot Photobooth, di mana anda dibenarkan bergambar dengan watak-watak kartun Tobot – Tobot Adventure X, Tobot Adventure Y, Tobot K dan Tobot Mach W.
Tarikh: 19-31 Mac 2019Masa: 10:00am – 10:00pm
Jika anak-anak Mama merupakan seorang yang aktif dan gemar aktiviti-aktiviti lasak, bawa mereka ke The Parenthood Playland di Ground Floor, West Wing, Sunway Putra Mall. Bermula 11 Mac hingga 1 April 2019, anda boleh menikmati promosi percuma iaitu, Beli 1 PERCUMA 1 Tiket!

“The CAT Playground”
Selain itu, para penggemar kucing pula boleh bermain bersama kucing-kucing yang comel di “The CAT Playground“ di Aras 1 Sunway Putra Mall! Nantikan kemunculan istimewa “Disney Princesses” – “Snow White”, “Princess Elsa & Princess Anna” pada 23-24 Mac 2019 dan 30-31 Mac 2019 ini.

Jadi apa tunggu lagi. Tandakan kalendar dan tetapkan peringatan di telefon pintar anda untuk bergembira bersama anak-anak di Sunway Putra Mall sepanjang cuti sekolah ini.
Untuk maklumat lanjut, layari laman web Sunway Putra Mall, atau dapatkan informasi terkini di Facebook @sunwayputramall dan Instagram @sunwayputramall.


BAGUSNYA DEDAHKAN ANAK KEPADA AIR SEJAK KECIL

Mama perasan tak
anak-anak ni bila jumpa air bukan main lagi seronok dia? Dia punya
excited dapat main air tu sampai tak nak keluar dah. Nak ajak balik
pun kena pujuk. Itulah anak-anak memang pantang betul jumpa air. Tapi
ada juga anak-anak yang tak suka air sampai nak mandi pun kena paksa.
Sekarang ni dah jadi
trend ibu bapa hantar anak ke kelas renang sebagai rutin harian. Ada
tu seawal 6 minggu lagi dah bawa berenang. Eh jangan pelik tau! Sebab
ada banyak manfaat kalau kita dedahkan anak kepada air sejak kecil
ni.

MANFAAT BERENANG
YANG MAMA KENA TAHU
#Bagus untuk jantung
dan paru-paru

Menurut British
Journal and Sports Medicine, berenang ni boleh kurangkan risiko
terkena penyakit jantung
sebab waktu tu otot jantung akan mengepam aliran darah dengan baik ke
seluruh badan.

Ia
juga buatkan paru-paru anak mama dapat berfungsi secara optimum.
#Kuatkan otot
anak mama
Mama perasan tak lepas je berenang anak mama akan penat dan cepat tidur? Ini sebab bila anak mama berenang, tubuh mereka keluarkan banyak tenaga untuk lawan air. Kalau anak mama selalu berenang ia akan kuatkan otot terutamanya bahagian trisep, dada dan peha depan.

#Kurangkan stress

Siapa kata anak kecil tak akan stress? Anak pun mudah kena tempias
stress tau kalau mama papa tak ada masa nak layan mereka sebab busy
dengan kerja. Sebab mereka cepat merajuk, memberontak dan sebagainya.
Menurut Centers for Disease Control and Prevention, bila berenang
hormon endorfin atau hormon gembira dalam tubuh akan meningkat
manakala level stres mereka akan turun. Ha..tak rugikan bawa anak
berenang?

#Hilangkan rasa takut pada air

Ha..ni khas untuk anak mama yang tak suka air tu. Bila mama dah
biasakan anak mama bermain air, berenang pasti lama-kelamaan dia akan
suka.

#Anak jadi berani dan yakin

Dengan berenang, anak mama akan jadi berani dan yakin dengan dirinya
kerana bila dia berenang dia akan menggerakkan sendiri tubuhnya. Lagi
bagus kalau mama berikan kata semangat padanya. Lagi berani dan
confident lah si manja nanti!

#IQ tinggi
Menurut kajian Griffith Institute, Australia, anak yang mula didedahkan dengan berenang ni perkembangan milestonenya akan lebih cepat. Perkembangan itu juga melibatkan skill yang lebih kompleks seperti kemahiran bahasa, matematik, menulis serta boleh menerima arahan.

#Sifat berkawan

Bila anak berenang bersama anak-anak lain akan membuatkan hubungan
sosial berkembang dengan lebih baik. Anak dapat berkawan sekaligus
dapat mempengaruhi psikologinya untuk berani untuk berenang.

#Aktiviti yang menyeronokkan!
Aktiviti berenang ni adalah jauh lebih menyeronokkan dan sihat berbanding tengok tv dan bermain gajet. Dapat mengeratkan hubungan mama bersama si manja serta keluarga juga. Siapa tak suka bila anak seronok dan enjoy kan?
Baca lagi INI SEBAB KENAPA KENA PANTAU ANAK BILA TENGOK KARTUN DI YOUTUBE
Sumber : Siraplimau
Mama/papa yang busy dengan kerja tu lupakanlah seketika kerja anda pada hujung minggu dan bawalah anak-anak berenang. Pasti anak-anak mama akan seronok. Tiada apa yang lebih membahagiakan bila tengok anak-anak gembira. Betul tak? Jadi ambil masa dan luangkan bersama anak ke kolam renang. Bukan je dapat eratkan hubungan tapi juga dapat menjadikan anak mama lebih berani dan yakin.


MAMA HAMIL DAN KAFEIN. BAGUS ATAU BAHAYA?

Kalau sebelum hamil mama dan kopi tak dapat dipisahkan. Tapi tak bila dah hamil. Seeloknya mama tak ambil minuman atau makan yang berkafein. Kalau mama nak juga, mama hanya boleh ambil dalam kuantiti yang sikit je. Menurut Pakar Obstetrik dan Ginekologi Amerika (ACOG), adalah selamat untuk meminum kafein mempunyai sehingga 200 mg sehari iaitu bersamaan dengan 2 cawan kopi sehari.
Ini
kerana bila mama hamil, mama kena beri perhatian apa yang mama ambil
dan mama makan. Tak
bermakna ‘makan untuk 2 orang’ tu mama boleh makan apa saja yang
mama mahu. Mama kena pastikan apa yang mama ambil, apa yang mama
makan adalah yang sihat dan berkhasiat untuk mama dan juga bayi dalam
kandungan.
Baca lagi : LANGKAH-LANGKAH UNTUK KEHAMILAN YANG SIHAT

SELAMAT
DIMINUM TAPI…
Memang
kafein selamat diminum oleh mama ketika hamil, tapi ia masih boleh
memberi kesan kepada mama dan juga bayi dalam kandungan tau!
#Degupan
jantung meningkat
Bila
mama hamil minum kafein memang akan tambahkan tenaga dan pada masa
yang sama boleh tingkatkan kadar denyutan jantung serta tekanan
darah. Kalau mama seorang yang susah nak tidur bila hamil, minum
kafein akan buatkan mama lagi susah nak tidur tau!
#Diuretik
Apa
Diuretik tu? Diuretik ni boleh kurangkan air dari badan mama. Mama
akan kerap buang air kecil atau air besar. Tapi kalau mama hanya
mengambil kafein dalam kuantiti yang sepatutnya ia takkan menyebabkan
mama dehidrasi.
#Jadi
ketagih
Kalau
mama seorang peminum kopi tegar dan mama terus stop minum serta
merta, mama akan rasa
ketagih ditambah pula dengan sakit kepala, rasa tak selesa dan
keletihan.

KESAN
PADA BABY DALAM KANDUNGAN
Untuk
pengetahuan mama, kafein melalui plasenta dan boleh mempengaruhi
sistem badan bayi. Boleh buatkan bayi dalam kandungan jadi lebih
aktif serta tingkatkan kadar jantung bayi.

Setakat
ni kajian menunjukkan peningkatan kadar keguguran, kelahiran pra
matang atau kecacatan bayi tiada kaitan dengan pengambilan kafein
dalam kuantiti yang sederhana.

Berikut
adalah beberapa minuman dan makanan ringan dengan jumlah kafein ada
dalam kadar purata.

Produk

Saiz

Kafein

			Kopi
			Biasa

			1
			cawan biasa

			95
			mg

			Kopi
			Decaf

			1
			cawan biasa

			2
			mg

			Black
			Tea

			1
			cawan biasa

			40
			mg

			Teh
			Hijau

			1
			beg teh

			20
			mg

			Coklat
			panas

			1
			cawan

			5
			mg

			Pepsi

			12
			fl. oz

			38
			mg

			Coca-Cola

			12
			fl. oz.

			34
			mg

Baca lagi : MAMA, ELAKKAN BUAT PERKARA-PERKARA INI KETIKA HAMIL!
Ni Mama Siti nak pesan, kalau mama nak minum kafein maksimum 200 mg sehari je ye. Jangan lebih! Lebih baik mama amalkan pemakanan yang sihat sebab apa yang kita pakai, kita makan akan dapat ke anak. Kesian baby dalam perut nanti. Sabar sikit je lagi ye. Lepas bersalin nanti boleh minum kopi puas-puas. Lagipun air kopi antara milkbooster yang bagus untuk tambah susu tau.
Semoga bermanfaat!
Sumber : Alam Hamil Blog


Demi Kepentingan Diri, Ibu Tergamak Seksa & Beri Dadah Pada Anak Angkat

Seorang ibu angkat telah dijatuhkan hukuman penjara selama enam tahun kerana telah memalsukan ‘kesakitan’ yang dialami anak angkatnya. Anak angkatnya yang juga yatim piatu, telah dipaksa berlapar dengan tidak memberikannya makan sejak lapan tahun lalu!
Tertuduh yang berasal dari Rusia, dikatakan telah melakukan hal demikian agar dia dapat menuntut bantuan kebajikan yang layan dituntut oleh mangsa, berjumlah sehingga RM270,569!

Ibu angkat terbabit yang bernama Lyubov Korotkova, dilihat menangis ketika dibawa keluar dari mahkamah untuk dihantar ke penjara.

 Seksa Anak Angkat Sejak 8 Tahun Lalu
Menurut laporan DailyMail, Lyubov didakwa telah melakukan perbuatan kejam itu terhadap mangsa sejak lapan tahun lalu dan memperdayakan doktor kononnya mangsa mempunyai penyakit yang jarang dihidapi manusia.
Dia telah membuat tuntutan palsu sebanyak RM270,569 bagi tempoh tujuh tahun dan mangsa, Valery Kondourov, 11, tidak ubah seperti mayat hidup!
‘Hero’ Kerana Menjaga Anak Istimewa
Difahamkan, sebelum perbuatannya itu terbongkar, si ibu yang berusia lingkungan 40-an itu dianggap sebagai hero oleh penduduk setempat kerana sanggup menjaga ‘anak istimewa’ itu.
Walhal yang sebenarnya, Lyubov telah memaksa mangsa menurunkan berat badan dengan tidak memberikannya makan! Suspek jugak telah memberi mangsa menghisap dadah agar dia dijangkiti penyakit yang serius.
Akibat diseksa oleh ibu angkat yang kejam, berat badan mangsa menyamai berat badan kanak-kanak berusia 4 tahun. Tingginya pula hanya 3 kaki 5 inci, sama seperti kanak-kanak berusia 5 tahun.

Diseksa Selama Hampir 8 Tahun!
Menurut sumber, selama lapan tahun mangsa tidak diberi makan agar si ibu dapat mendaftarkannya sebagai orang cacat dan menerima bantuan dari pihak kebajikan.
“Selama bertahun-tahun, wanita itu juga telah membawa mangsa bertemu dengan ramai doktor dan meminta mereka memeriksa keadaan mangsa yang didakwanya menghidap pelbagai penyakit termasuk kanser.  Tetapi, doktor tidak dapat menentukan diagnosis yang betul,” Svetlana Petrenko, pegawai dari Jawatankuasa Pemeriksa Persekutuan Rusia.
Bagaimanapun, sepandai-pandai tupai melompat, akhirnya jatuh ke tanah jua. Perbuatan suspek mula terbongkar apabila seorang doktor berasa curiga selepas menjalankan pemeriksaan terhadap kanak-kanak berkenaan. Pemeriksaan doktor terbabit mendapati mangsa sebenarnya sihat, tetapi telah dianiaya oleh ibu angkatnya sendiri!
Takkan si bapa tidak tahu menahu? Difahamkan, tertuduh sebenarnya telah merancang untuk berbuat demikian tanpa pengetahuan suaminya, Andrei, yang turut membantu menjaga mangsa.

Kanak-kanak malang itu juga tidak dibenarkan bersekolah di luar, sebaliknya hanya belajar di rumah sahaja.
Ibu Angkat yang Pentingkan Diri Sendiri
Siasatan mendapati, tertuduh akhirnya berjaya mendaftarkan anaknya sebagai kanak-kanak istimewa, dan dia mula menerima pelbagai bantuan kebajikan, pampasan dan beberapa lagi elaun yang lain.
Lyubov pada awalnya mengaku tidak bersalah di atas pertuduhan itu. Walau bagaimanapun, setelah mendapat bukti yang mencukupi, mahkamah memutuskan tertuduh bersalah. Dia bukan sahaja menganiaya dan mendera mangsa, tetapi telah gagal menjalankan tanggungjawabnya sebagai ibu angkat. Tertudah tergamak berbuat demikian kerana kepentingan diri sendiri – mahukan duit bantuan kebajikan.
Kanak-kanak berkenaan kini ditempatkan bersama seorang Ahli Psikologi, Svetlana Suleimanova, dan dia berada dalam proses pemulihan. Semoga mangsa cepat sembuh, mendapat nutrisi pemakanan yang seimbang dan juga kasih sayang daripada keluarga angkat barunya.
Pesan Mama Siti
Mama Siti nak pesan, jika ada antara jiran-jiran Mama yang berkelakuan aneh dengan anak-anak mereka sendiri, apa kata Mama cuba kenali mereka dengan lebih rapat? Bukan menjaga tepi kain, cuma mengambil berat dengan keadaan jiran sekeliling. Kadang-kadang ibu-ibu yang lain hanya perlukan seseorang untuk meluahkan masalah yang mereka hadapi. Mungkin dengan mendengar luahan hati dan masalah ibu-ibu yang lain, Mama dapat mengelakkan daripada berlakunya masalah yang tidak diingini. Ingat, jika kita memudahkan orang lain, inshaallah jalan hidup kita juga dipermudahkan ^^


MENU BERPANTANG MENYELERAKAN MUDAH DIMASAK PART 1

Memang lumrah selepas melahirkan anak, mama kena berpantang termasuklah menu berpantang ye! Tujuan berpantang ni adalah untuk sembuhkan luka dalaman supaya mama kembali sihat sepenuhnya. Bukan tu je, berpantang juga boleh mengembalikan semula bentuk badan asal seperti sebelum hamil tau! Tak susah pun resepi untuk mama berpantang ni, mudah je nak dimasak dan disediakan.
Tapi ada banyak pantang larang untuk hidangan berpantang ni supaya tak tersalah makan makanan yang boleh memudaratkan kesihatan badan mama. Kalau nak cepat sihat mama kenalah ikut menu berpantang dengan betul ye. Jangan asal boleh je nanti lambat baik mama juga yang susah.
9 MENU BERPANTANG
#Ikan Tenggiri Masak Singgang
1 keping isi ikan tenggiri1 batang serai1 sudu teh asam jawa½ cm lengkuas muda*1 ulas bawang putih*

#Ikan Tenggiri Masak
Asam
1 keping isi ikan tenggiri1 sudu teh asam jawa1 biji bawang merah1 ulas bawang putih1 cm halia muda
#Sawi Lobak Masak
Tumis
3cm lobak merah1 mangkuk sawi2 ulas bawang putih

#Lempeng Oat Tanpa
Gula
sugarless oattepung gandummadu asli

#Ikan Tenggiri Grill
1 keping isi ikan tenggiriKunyit hidup (tumbuk)Lada hitam (tumbuk)Garam (tumbuk)Perap

#Serunding Halia
Muda Goreng
Halia muda (parut)Goreng
#Sayur Sawi Celur
(Steam)
Sayur sawi (celur)
#Ikan Salmon Grill
1 keping ikan salmonLada hitam dan garam (tumbuk)Perap
#Sayur sawi , carrot
bersama Daging Cincang (selepas 44 hari)
Daging cincangSayur sawi dan carrotBawang putih (ketuk)Lada hitamGaram

Ha…terliur dibuatnya tengok resepi-resepi ni. Resepi ni bukan hanya untuk berpantang je, satu family pun boleh makan tau! Siapa kata makanan berpantang tak best dan bosan? Sekali sekala dapat makan ni pun boleh berpinggan nasi dibuatnya tau. Nanti Mama Siti share part 2 pula ye.
Mama juga boleh rujuk MAKANAN YANG DILARANG MAKAN DALAM TEMPOH BERPANTANG
Selamat mencuba!
Sumber : Dari Dapur


Bagaimana Bahayanya Penyakit Kancing Gigi Pada Si Manja?

Mama pernah dengar tentang penyakit Tetanus? Penyakit kancing gigi? Untuk pengetahuan Mama penyakit Tetanus dipanggil Penyakit Kencing Gigi oleh rakyat Malaysia. Baru-baru ini, Dr Hana Hadzrami kongsikan bagaimana bahayanya Penyakit Kencing Gigi jika dihidapi kanak-kanak akibat tidak divaksinkan!
Menurut beliau, seorang kanak-kanak di Amerika Syarikat telah dirawat selama lebih 3 bulan di hospital akibat tidak divaksinkan. Kanak-kanak tersebut juga dikatakan telah dirawat di ICU selama 2 bulan kerana Tetanus, sepanjang dia berada di hospital. Lebih menyedihkan lagi, kos rawatan kanak-kanak tersebut melebihi RM3.2 juta atau USD800,000, berbanding kos vaksinasi yang tak sampai RM100!
Baru-baru ini di US seorang kanak-kanak malang yang tak divaksinkan dirawat selama lebih 3 bulan di hospital termasuk 2 bulan di ICU akibat tetanus.Dr Hana Hadzrami

https://www.facebook.com/HanaHadzrami/posts/10219103629165972

Apakah Penyakit Tetanus?
Menurut perkongsian Dr Hana Hadzrami, penyakit Tetanus adalah penyakit yang sangat mengerikan. Ia berlaku disebabkan oleh jangkitan bakteria Clostridium Tetani. Bakteria ini sering terdapat dari tanah, objek asing dan tisu mati pada luka. Jangkitan bakteria akan melepaskan toksin yang kemudian dibawa oleh saraf ke saraf tunjang (spinal cord) dan batang otak (brain stem).
Toksin ini menghalang saraf dari menghantar isyarat otot untuk mengendur. Lalu otot yang yang terlibat akan berada dalam keadaan kontraksi (menegang) secara berpanjangan.

Gambar sekadar hiasan.
Bagaimana Rasa Sakit Tetanus?
Nak tahu rasa kesakitannya? Bagi anda yang pernah mengalami kejang otot atau simpul biawak; bayangkan kekejangan itu terjadi serentak pada seluruh badan bermula dari muka, leher, dada, perut dan seluruh tangan dan kaki. Dan ia berterusan selama berjam-jam. Berulang-ulang hingga beberapa minggu. Sekarang bayangkan pula kejang otot itu berlaku terlalu kuat sehingga menyebabkan anda tak mampu bernafas dan patah tulang. Allahu…
Tanda-tanda Penyakit Kancing Gigi
Menurut laman Kementerian Kesihatan Malaysia, berikut merupakan tanda-tanda penyakit kancing gigi/tetanus:
Kekejangan otot yang menyakitkan, lazimnya ia bermula dengan otot-otot rahang dan dipanggil lockjawatau trismus.Kekejangan juga boleh melibatkan otot leher, otot peha, otot belakang badan, otot pernafasan dan lain-lain kumpulan otot badan.Kekejangan yang berpanjangan boleh menyebabkan otot koyak dan tulang patah.Rangsangan luar yang sederhana boleh mencetuskan kekejangan, sehingga menyebabkan komplikasi kancing gigi yang serius.
Kes Tetanus Pesakit Dewasa
Beberapa tahun dahulu saya saksikan sendiri kes tetanus pesakit dewasa iaitu pekerja asing. Beliau dirawat di ICU selama 2 bulan dan memerlukan bantuan mesin pernafasan.
Menurut Dr Hana Hadzrami, pesakit yang mengalami Tetanus harus diisolasi di sebuah bilik yang gelap dan sunyi. Hal ini kerana pesakit Tetanus tidak boleh terdedah kepada sebarang bunyi bising atau lintasan cahaya. Dr Hana Hadzrami berkata,
Beliau terpaksa di isolasi di bilik belakang yang gelap dan sunyi. Ini kerana sedikit bunyi bising atau lintasan cahaya akan merangsang kekejangan otot (muscle spasm), gangguan tekanan darah dan kesukaran bernafas hingga sukar mesin pernafasan membantu pernafasannya. Paras oksigen dan tekanan darah beliau akan turun dengan lajunya dan amat sukar untuk menaikkannya semula.Dr Hana Hadzrami
Pendek kata nak merawat pun sangat siksa. Apalagi yang menanggungnya.
Susahnya Merawat Kancing Gigi
Rawatan tetanus bukan mudah ya. Saat bakteria dah lepaskan toksin, antibiotik pun dah terlambat. Antibiotik hanya berkesan untuk bakteria yang masih hidup. Pemberian antitoksin pula hanya berkesan pada toksin yang bebas dan belum melekat pada saraf.
Jadi rawatan sebenar adalah supportif iaitu menyokong organ yang terlibat (paru-paru, jantung, otot, usus) seperti mesin bantuan pernafasan, ubat sedatif, ubat saraf, pemakanan enteral dan menghalang jangkitan bakteria sekunder. Kadar kematian jika tidak mendapat rawatan adalah 100%.
Dalam perkongsian Dr Hana Hadzrami, Tetanus atau kancing gigi ini hanya  akan sembuh apabila terminal saraf baru tumbuh menggantikan saraf yang telah diserang toksin. Tetapi, ia hanya akan terjadi selepas beberapa bulan.
Bagaimana untuk Mengelak Tetanus/Kancing Gigi?
Vaksin lah jawapannya! Nak halang penyakit kancing gigi sangat mudah sebenarnya. Ambil saja imunisasi bagi kanak-kanak dan booster bagi dewasa setiap 10 tahun terutama mereka yang berisiko. Komen Dr Hana mengenai hal ini,

Penyakit serius yang boleh dihalang dengan imunisasi. Alangkah ruginya kita jika tak menggunakan akal fikiran dan hasil ilmu kurniaan Tuhan.Dr Hana Hadzrami
Adakah Mama tergolong dalam ahli-ahli anti-vaksin? Kini Mama rasa tak penting ke vaksin yang disarankan oleh Kementerian Kesihatan? Baru-baru ini juga kecoh mengenai penyakit Difteria yang berlaku di Johor, akibat tidak mendapatkan vaksin sewajarnya. KelabMama faham yang suntikan vaksin bukanlah memberi 100% jaminan perlindungan kesihatan pada si manja Mama, tapi sedikit perlindungan di masa hadapan itu lebih baik bukan?
Semoga hal ini menjadi pengajaran buat Mama semua.


KENA RUAM SELEPAS DEMAM. INI YANG MAMA DAN PAPA KENA TAHU.

 “Normal ke keluar ruam kat badan anak lepas demam?”
Biasalah nama pun anak kecil pasti akan demam. Tapi ramai juga mama yang panik lepas demam keluar bintik-bintik ruam pula. Yelah kalau Mama Siti pun risau. Dah lah demam, tumbuh ruam pula. Dah kenapa dengan anak aku ni. Tapi mama semua jangan panik, menurut Dr. Aimi Jaafar, ianya normal untuk anak-anak yang demam kerana itu adalah cara untuk badan mereka bertindak untuk kuatkan sistem ketahanan badan bila bertemu dengan kuman baru.
Jadi sebagai mama papa, kena selalu pastikan keadaan anak. Kalau anak demam lebih dari 3 hari, disarankan untuk membawa anak ke klinik. Tapi kalau dari awal dah nampak tanda-tanda yang bahaya teruslah berjumpa doktor untuk dapatkan rawatan.
JENIS-JENIS RUAM
YANG MAMA KENA ALERT
Sebelum munculnya ruam, anak mama akan demam dulu. Contohnya campak (measles), cacar air (chicken pox), roseola dan HFMD.
#CAMPAK (MEASLES)

#CACAR AIR (CHICKEN POX)

#ROSEOLA

#HFMD

Bukan hanya 4 jenis ruam ni je tapi ada banyak lagi virus yang boleh berakhir dengan ruam. Pastikan anak mama tak berjangkit. Sekiranya dah berjangkit, mama kena pantau dan pastikan antibodi anak mama kuat. Tapi sekiranya masih tak baik, anak mama perlu rawatan lain. Apa pun jangan biarkan sekiranya mama nampak tanda-tanda ini.
Semoga bermanfaat!
Sumber :  Dr. Aimi Jaafar


#BencanaKimKim Pencemaran Toksik di Pasir Gudang Semakin Kritikal

Terkini, seluruh sekolah di Pasir Gudang telah diarahkan tutup serta-merta berikutan pencemaran toksik yang berlaku di daerah itu sejak seminggu yang lalu. Perkara ini telah dimaklumkan sendiri oleh Menteri Pendidikan, Dr Maszlee Malik  menerusi laman Facebook beliau, semalam.
“Sehubungan itu 111 buah sekolah diarahkan tutup serta merta berkuat kuasa hari ini sehingga ke satu tarikh yang akan dimaklumkan kelak. Sehubungan itu, semua murid, guru, kakitangan dan pekerja di semua sekolah-sekolah berkenaan tidak perlu hadir ke sekolah masing-masing sehingga situasi kembali pulih,” Dr Maszlee Malik

KENYATAAN MEDIA – UNTUK SIARAN SEGERASEMUA SEKOLAH DI DAERAH PASIR GUDANG DIARAH TUTUP SERTA MERTABerdasarkan kepada…由 Dr Maszlee Malik 发布于 2019年3月13日周三

Calon SPM Ambil Keputusan di PPD Pasir Gudang
Dalam pada itu, calon Sijil Pelajaran Malaysia (SPM) dari sekolah yang ditutup susulan bencana pencemaran sisa bahan kimia boleh mendapatkan keputusan peperiksaan mereka di Pejabat Pendidikan Daerah (PPD) Pasir Gudang bermula jam 10 pagi hari ini.
Lembaga Peperiksaan (LP) ketika memaklumkan perkara itu berkata, calon juga mempunyai pilihan untuk menyemak keputusan SPM 2018 mereka melalui perkhidmatan mySMS 15888 yang akan diaktifkan mulai jam 10 pagi esok hingga jam 6 petang, 20 Mac.
“Keputusan juga boleh disemak melalui laman web LP di alamat sppat.moe.gov.my/semakan. LP prihatin dengan situasi dihadapi calon yang terjejas dengan bencana berkenaan dan akan memastikan mereka dapat menyemak keputusan SPM 2018 di tempat lain supaya lebih selamat,”
947 Orang Awam Menerima Rawatan
Dalam maklumat terkini yang diperoleh KelabMama, seramai 947 orang awam telah rawatan di fasiliti Kementerian Kesihatan sejak 7 Mac lalu hingga jam 8 malam tadi. Mengikut laporan TheStar, seramai 266 mangsa dilaporkan menerima rawatan di Hospital Sultan Ismail dan 42 lagi mangsa perlu menerima rawatan rapi di Hospital Sultanah Aminah.
Selain itu, beberapa universiti tempatan di Pasir Gudang turut di arahkan tutup serta-merta berikutan kejadian yang berlaku.

Ya allah..sedihnya tengok..😭😭😭Semoga allah lindungi mereka semua..#prayforpasirgudang pic.twitter.com/1EOj4FFiSO— cila_pacila (@cila_pacila) March 12, 2019

Sumber: Bernama
Sebanyak lapan sebatian kimia berbahayan disahkan dibuang di Sungai Kim Kim, Pasir Gudang. Antaranya ialah metana, hidrogen klorida, acrylonitrile, acrolein, benzene, toulene, xylene and limonene.
Menteri Tenaga, Sains, Teknologi, Alam Sekitar dan Perubahan Iklim, Yeo Bee Yin, berkata semua sebatian kimia berkenaan ditemui selepas Jabatan Kimia menganalisis secara lebih terperinci sampel air Sungai Kim Kim, khususnya di kawasan sisa kimia berbahaya berkenaan dibuang.
Tempat Pembuangan Sisa Bahan Kimia

Bagi sesiapa yang mungkin terlepas sebelum ini, visual yang saya rakamkan ini menunjukkan tempat pembuangan sisa-sisa toksik itu. Jadi kita masih menunggu kontraktor siapkan peralatan mereka. #BencanaKimKim #PrayForPasirGudang @501Awani pic.twitter.com/JmwsTsKSXx— Initial: FA (@FirdausAzil) March 14, 2019

Bagaimana Bahayanya Bahan Kimia Tersebut?
 Acrylonitrile
Antara bahan kimia yang disenaraikan, yang paling merisaukan ialah ‘Acrylonitrile’.  Acrylonitrile adalah cecair berwarna putih dan baunnya seakan-akan bawang atau bawang putih. Bahan kimia ini merupakan cecair yang mudah meruap dan mempunyai takat didih hingga suhu 77 darjah selsius. Ianya merupakan bahan yang digunakan dalam industri pembuatan plastik, contohnya getah sintetik, ABS dan ASA.
Apabila badan kita terdedah kepada Acrylonitrile, kita akan berasa pening kepala, muntah, hilang keupayaan berfikir, susah bernafas, lemah anggota badan, kulit berubah biru, sawan, blisters, sawan, mata kemerahan dan pengsan. Pendedahan berterusan dalam tempoh  yang lama boleh menyebabkan penyakit kanser paru-paru dan prostat! Pendedahan yang tinggi pula boleh menyebabkan kesan toksik akut; kecederaan hati akut, iritasi mukosa saluran pernafasan, dan keracunan sianida.
Benzene
Benzene diklasifikasikan sebagai karsinogen. Pendedahan terhadap benzene boleh menyebabkan kanser dan juga ‘aplastic anemia’, leukemia, keabnormalan sumsum tulang dan penyakit kardiovaskular.

KelabMama doakan semua mangsa cepat sembuh dan sentiasa mengambil langkah berjaga-jaga. Peka dengan arahan terkini dan sentiasa pastikan anda mendapatkan rawatan dengan segera jika mempunyai tanda-tanda di atas.


PERLU KE AMBIL GAS ENTONOX BILA SAKIT BERSALIN?

Untuk pengetahuan mama, Entonox ini ialah sejenis gas penahan sakit yang biasanya diberikan kepada mama yang nak bersalin untuk bantu menahan sakit bersalin. Bagi mama yang dah berpengalaman mengambil gas Entonox semasa nak bersalin ni pasti tahu keberkesanannya. Bagi yang tak tahu, pasti mama tertanya-tanya apa yang terkandung dalam gas Entonox tu sehingga boleh kurangkan rasa sakit bersalin?

Menurut Dr. Muhammad Izzat Abdul Razak, gas Entonox ni adalah campuran nitrus oksida dan oksigen. Campuran gas ini tak akan hilangkan semua rasa sakit tapi dapat kurangkan rasa sakit tu. Kebanyakan mama nak suka gunakan Entonoxni sebab boleh kawal dan boleh digunakan bila-bila masa yang mamaperlukan.
CARA GUNA GAS ENTONOX
Cara gunanya mudah je. Mama akan bernafas menggunakan topeng muka yang dipegang oleh mama sendiri. Kalau papa ada, papa boleh pegangkan. Penggunaan gas ini mengambil masa 15-20 saat untuk berfungsi, maka mama boleh menyedut gas ini sebaik je sakit contraction nak mula. Lebih berkesan kalau mama sedut gas ni perlahan-lahan dan sedut dalam-dalam ye.

KELEBIHAN GUNA GAS ENTONOX
Bila sedut gas Entonox, ada mama dapat mengawal kesakitan yang dirasa ketika nak bersalin. Ia adalah pilihan yang paling mudah dan selamat serta tak berikan sebarang kesan pada bayi dalam kandungan. Dari segi kos pula ia lebih murah berbanding suntikan epiduraldan pethidine.

ADA KESAN SAMPINGAN TAK?
TIADA	KESAN BAHAYA kepada mama dan bayi	mama	kadang-kadang boleh berasa kepala melayang-layang atau pening	sedikit 	ada	pesakit melaporkan berasa mengantuk atau ‘lalok’ dengan menyedut	Entonox	ini atau susah memberikan perhatian atau fokus – jika	ini berlaku mama boleh berhenti menggunakan entonox
BERKESAN ATAU TAK
Ada yang berkesan dan ada juga yang tak berkesan. Sekiranya gas Entonoxni tak berkesan kepada mama, boleh cuba kaedah lain. Seeloknya bincang dengan doktor mama dulu alternatif lain yang sesuai dengan mama untuk mama menahan sakit bersalin.
TAK SEMUA HOSPITAL ADA GAS ENTONOX
Untuk pengetahuan mama, tak semua hospital sediakan gas Entonox ni. Mana yang ada mama boleh pakai, mana yang tak ada tu mama boleh cuba kaedah lain. Oksigen je tak berfungsi sebagai ubat tahan sakit tau. Campuran oksigen seperti yang mama Siti cakapkan tadi dalam bilik bersalin tu yang berfungsi untuk kurangkan rasa sakit bersalin.
Cara lain yang mama boleh cuba untuk kurangkan sakit bersalin CARA UNTUK KURANGKAN SAKIT BERSALIN ANDA

Kalau mama bercadang nak ambil gas Entonox semasa nak bersalin nanti lebih baik mama dapatkan nasihat doktor dulu ye. Terutama kepada mama yang ragu-ragu dengan keberkesanan gas Entonox ni. Mungkin next kehamilan mama Siti boleh cuba gas Entonox ni hehe. Semoga dipermudahkan urusan mama semua ye!
Semoga bermanfaat!


Ibu Tikam Anak Perempuan & Memandu Mangsa Hingga Meninggal Dunia

Seorang wanita dilaporkan telah membunuh anak perempuan sendiri di Orlando, Florida. Menurut laporan Metro UK, wanita tersebut yang bernama Rosa Rivera, 28 tahun, telah menikam anak perempuannya sendiri hanya kerana tidak mahu anaknya melakukan hubungan seks!
Membunuh ‘sambil’ Memujuk
Difahamkan, Rosa Rivera telah datang mengetuk pintu rumah seorang saudaranya dengan kuat pada Ahad, lebih kurang jam 7.30 pagi. Dia kemudiannya terus mengambil anaknya, Aleyda, masuk ke dalam kereta, dan terus menikam anaknya di bahagian belakang badan. Dalam masa yang sama, Rosa Rivera turut memujuk anaknya sambil ‘menasihatkan’ anaknya mengenai seks.
Dia dipercayai telah memandu mangsa untuk beberapa ketika sebelum membawa anaknya ke Winnie Palmer Hospital. Sejurus tiba, kanak-kanak malang itu didapati telah meninggal dunia.

Winnie Palmer Hospital
Suspek Bertindak Kasar di Hospital

Pegawai keselamatan melaporkan Rosa Rivera bertindak kasar dan ganas ketika menanyakan rawatan bantuan untuk anaknya. Dia dikatakan telah mengeluarkan pisau yang sama digunakan untuk menikam anaknya dan mengugut pegawai perubatan yang ada di situ. Pegawai keselamatan hospital yang curiga dengan kelakuan Rosa Rivera, terus membuat laporan polis.
15 Kesan Tikaman Di Badan Mangsa
Pegawai Polis Orange County menemui kira-kira 15 kesan tikaman di bahagian belakang badan mangsa. Ketika disoal siasat, si ibu mendakwa dia percaya anaknya pernah melakukan hubungan seks dengan lelaki kerana senyuman anaknya mencurigakan.
Tetapi suspek juga mengaku tidak pernah nampak atau tahu anaknya melakukan hubungan seks dengan sesiapa pun. Malah, anaknya turut berulang kali memberitahu suspek yang dia tidak melakukan aktiviti itu sebelum mangsa ditikam bertubi-tubi.

“Suspek mengatakan bahawa dia kecewa dengan anaknnya kerana telah melakukan hubungan seks dengan lelaki atau telah diseksa secara seksual. Berdasarkan maklumat yang diterima, dakwaan suspek sebenarnya tidak betul. Mangsa tidak pernah melakukan hubungan seks mahupun diseksa secara seksual.”Sheriff John Mina
Rosa Rivera turut berkata anaknya kini berada di syurga atas apa yang telah dilakukannya. Suspek kini ditahan atas tuduhan membunuh anak sendiri di Penjara Orang County.


APA YANG MAMA PERLU TAHU TENTANG PRE-EKLAMPSIA

Mama pernah dengar Pre-Eklampsia di kalangan mama mengandung? Pre-Eklampsia ni komplikasi yang jadi bila kandungan mama dah cecah minggu ke 20 .Antara komplikasi yang bakal mama hadapi adalah darah tinggi, kerosakan pada organ seperti buah pinggang dan kandungan protein dalam air kencing, serta bengkak-bengkak pada lengan, muka dan buku lali mama.

Mungkin ada dikalangan mama fikir ia adalah perkara biasa yang berlaku pada mama yang mengandung tapi kalau dibiarkan boleh memudaratkan mama dan bayi dalam kandungan.

MAMA PERLU TAHU 5 PERKARA INI!
#Tak sama dengan darah tinggi semasa mengandung
Mama selalu dengar pre-eklampsia ni selalu dikaitkan dengan darah tinggi tapi mama perlu tahu bezakan antara komplikasi dengan penyakit darah tinggi semasa hamil.
Chronic Hypertension berlaku bila mama alami tekanan darah tinggi dengan bacaan melebihi 140/90mmHg sebelum minggu ke 20 kehamilan atau sebelum hamil.
Gestational Hypertension berlaku bila mama mengandung alami bacaan lebih daripada 140/90mmHg selepas minggu ke 20 kehamilan.
Pre-eklampsia ini pula jadi bila keadaan ini berlarutan dengan edema dan proteinuria. Sebab tu pentingnya mama yang mengandung ambil ujian air kencing dan tekanan darah tinggi bila setiap kali check up.
#Simpton Pre-Eklampsia
Untuk pengetahuan mama, 10% wanita mengandung mengalami tekanan darah tinggi pada awal kehamilan sebab itu kena buat ujian air kencing dari awal untuk sahkan sama ada mama mengalami pre-eklampsia atau tak. Kalau dibiarkan boleh melarat sehingga pening kepala, naik berat badan sebab bengkak air , mata kabur, selalu mual dan muntah. Kalau mama ada simptom-simptom ini cepat-cepat bagitahu doktor ye!

#Kesan Pre-Eklampsia
Mama yang ada pre-eklampsia berisiko mengalami kerosakan organ seperti buah pinggang dan hati. Si bayi pula mengalami tumbesaran yang sedikit perlahan kerana kekurangan bekalan darah ke plasenta. Berkemungkinan bayi tak cukup bulan kerana jika keadaannya serius, doktor akan sarankan mama untuk bersalin awal sebelum 36 minggu.
#Siapa boleh terkena Pre-Eklampsia?
1) Mama yang pernah alami pre-eklampsia semasa kandungan pertama berpotensi untuk kena lagi di kehamilan akan datang
2) Wanita yang mempunyai diabetes
3) Wanita yang mempunyai penyakit buah pinggang
4) Wanita yang mempunyai darah tinggi
5) Wanita yang obesiti
6) Wanita yang berumur 20 hingga 35 tahun dan hamil lebih daripada seorang (kembar dua atau tiga)

#Boleh berlaku lepas kelahiran bayi
Jarang berlaku tapi boleh berlaku selepas mama melahirkan anak. Ia dipanggil postpartum pre-eklampsia. Selalunya berlaku selepas 48 jam dari tempoh kelahiran dan boleh berlanjutan sehingga sebulan tau!
Simptom sama seperti masa mengandung. Macam yang mama Siti pesan kalau mama ada simptom sebegini cepat-cepat bagitahu doktor untuk rawatan. Semoga bermanfaat!


Bayi Lelaki Dibuang di Tandas Wanita di Hospital Selayang

Seorang bayi lelaki telah ditemui di dalam mangkuk tandas wanita di Hospital Selayang, 10 Mac semalam. Bayi lelaki malang itu ditemui orang awam kira-kira jam 3 petang.
Terdengar Tangisan Bayi Lelaki Dibuang Dalam Tandas
Menurut laporan Sinar Harian, saksi, Nor Syakina Ramli, beliau yang berada di dalam tandas berkenaan, pada mulanya terdengar tangisan bayi. Dia kemudiannya keluar dari tandas pertama, namun masih mendengar tangisan bayi berkenaan.
“Saya menolak pintu tandas kedua dan terus nampak kepala bayi dalam mangkuk tandas di situ. Memang terkejut, tapi tak berani nak pergi ambil bayi itu. Masa tu panik sangat,” Nor Syakina Ramli

Bayi lelaki yang ditemui di dalam tandas di Hospital Selayang.
Disangkakan Ibu Kepada Mangsa
Difahamkan, ketika beliau berpusing untuk keluar mendapatkan bantuan, tiba-tiba terdapat ramai orang awam yang berada di situ dan cuba untuk menahannya. Mereka menyangkakan dia adalah ibu kepada bayi lelaki tersebut.
“Tangan, lutut menggeletar tak habis lagi nampak bayi dalam tandas, tiba-tiba kena serbu pulak dengan orang awam. Memang tak tahu nak cakap macam mana perasaan masa itu. Terus saya jerit, saya bukan ibu bayi dan nak keluar dapatkan bantuan sebab bayi masih hidup. Ini kali pertama saya berdepan situasi macam ini,”ujarnya lagi.
Difahamkan, dengan bantuan pegawai keselamatan dan jururawat-jururawat di situ, bayi lelaki dibuang di dalam mangkuk tandas tersebut dapat diselamatkan.
“Wanita bertubuh kurus, memakai baju dan tudung hijau…”
Saksi turut berkata, dia percaya seorang wanita bertubuh kurus memakai baju  serta tudung hijau yang bercakap dengannya sebelum itu adalah ibu kepada bayi berkenaan.
“Masa saya masuk ke bilik air di bahagian kecemasan hospital, dua tandas yang terdapat di situ sedang digunakan. Saya bersama seorang lagi wanita sedang menunggu di luar. Lama kami tunggu, tapi tiada siapa yang keluar.”
Selepas beberapa ketika, seorang wanita kurus berusia lingkungan 30-an keluar dari tandas kedua. Saksi yang ingin masuk ke tandas tersebut ditahan oleh wanita kurus berkenaan.
“Ada barang tertinggal…”
“Dia kata sebab ada barang tertinggal, jadi saya tunggu lagi dan masih tak keluar-keluar.”
Dia kemudian masuk ke tandas pertama, dan ketika itu, wanita kurus berkenaan yang berada di tandas kedua, masih belum keluar.
“Saya percaya wanita yang kata ada barang tertinggal tu ibu kepada bayi dan barang yang dimaksudkan sebenarnnya adalah bayi malang itu,”
Seorang Wanita telah Ditahan
Dalam update terkini, seorang wanita yang berumur 20 tahun telah ditahan oleh pihak polis setelah menerima laporan saksi. Ketua Polis Daerah Gombak, Asisten Komisioner Samsor Maarof, berkata,
“Tindakan segera saksi itu memaklumkan pengawal keselamatan berjaya menyelamatkan nyawa bayi yang mahu dibuang suspek. Bayi itu kemudian disahkan oleh doktor berada dalam keadaan stabil dan tidak mengalami sebarang kecederaan,” Ketua Polis Daerah Gombak, Asisten Komisioner Samsor Maarof
Suspek Enggan beri Kerjasama
Difahamkan, wanita terbabit dipercayai baharu melahirkan anaknya semalam namun siasatan lanjut akan dilakukan selepas suspek mendapatkan rawatan lanjut di hospital yang sama. Suspek kini ditahan di wad Zon Merah untuk rawatan dan dikatakan enggan memberi kerjasama ketika ditemubual oleh doktor.
“Dia hanya menangis sejak ditempatkan di wad Zon Merah,”
Semakan rekod mendapati suspek tidak memiliki sebarang rekod jenayah lampau dan siasatan diteruskan mengikut Seksyen 317 Kanun Keseksaan.


Buah Pinggang Si Comel 16 Bulan Terpaksa Dibuang Akibat Wilms Tumor

Hati ibu bapa mana yang tidak sedih dan gundah gulana jika si kecil berada dalam keadaan tidak sihat. Batuk, demam sikit pun Mama pasti akan risau. Inikan pula kalau sakit yang kritikal. Sayu rasa hati membaca satu status yang dikongsi Puan Nur Syafiqah mengenai anak lelakinya yang kini berada dalam keadaan kritkal.
Disahkan Menghidap Nephroblastoma Stage 3 (Wilms Tumor)

Anak Puan Nur Syafiqah yang diberi nama Maliq Aryan bin Ahmad Rafiq, telah disahkan menghidap penyakit Nephroblastoma Stage 3 (Wilms Tumor). Menurut status yang dikongsikan ibunya, adik Aryan memerlukan dana sebanyak RM10,000 hingga RM15,000 bagi membiayai kos rawatan – membuang tumor dibahagian buah pinggang kanan, dan begitu juga buah pinggang kanannya itu akan turut dibuang. Allahu, besarnya dugaan kamu adik.

Pada 8 Mac 2019, Aryan telah menjalani chemo yang keempat, dimana ia juga merupakan hari terakhir sesi chema Aryan sebelum dia dijadualkan menjalani pembedahan pada 14 Mac nanti.
“HARI ini, 8 Mac, chemo Aryan yang keempat (suntikan VCR), bermakna hari terakhir chemo sebelum Aryan dibedah pada 14 Mac nanti untuk membuang tumor yang ada di buah pinggangnya. Menurut kata doktor, buah pinggang kanan Aryan pun terpaksa dibuang sekali. Allahuakbar sayang Mama.”Puan Nur Syafiqah
“Mama tak sangup sangat nak sebut sebenarnya. Mama masih berharap sangat-sangat buah pinggang Aryan dapat diselamatkan. Masih mengharap pada keajaiban Tuhan. Tiada apa Mama mampu lakukan selain berdoa dan terus berdoa. Kepada Tuhan, Mama berserah.”

‘Chemo Port’ akan turut dilakukan.
Difahamkan, pada hari yang sama pembedahan bakal dilakukan, doktor akan turut bedah dada Aryan khusus untuk ‘chemo port’; supaya lebih mudah untuk doktor masukkan chemo. Jika ‘chemo port’ dilakukan, Aryan tidak perlu dicucuk di tangan atau kaki lagi untuk sesi chemo seterusnya. Namun, hati ibu mana yang mudah untuk terima berita ini. Puan Syafiqah meluahkan rasa berat hati, sedih, dan bingung untuk setuju dengan cadangan doktor.

“Kesan biopsy dan bone maarow (ambil sumsum tulang belakang) Aryan pun tak hilang lagi. Nak ditambah dua lagi pembedahan. Beratnya dugaan buatmu sayang.”
“Di usia ini, anak-anak sebaya Aryan semua sedang seronok bermain. Tetapi Aryan berulang alik di hospital menerima rawatan yang menyakitkan. Mama sedih sangat-sangat Aryan, tapi Mama tak tahu nak buat apa. Nak diikutkan, Mama tak sanggup nak tengok prosedur atau protokol rawatan chemo ini. Tetapi demi Aryan, Mama kuatkan hati dan sentiasa ada dengan Aryan.”Puan Nur Syafiqah

"Tangisan dan jeritan Aryan sentiasa terngiang-ngiang di telinga Mama"
“Anak manje mama “Maliq Aryan”, jangan nangis, sabar ye sayang. Mama doakan Aryan cepat sihat dan ceria macam dulu. Tak sampai hati Mama tengok Aryan nangis sepanjang rawatan chemo ni. Tangan, kaki, dah berpuluh-puluh kali kena cucuk. Cuma cara chemo ni je yang Mama dan pihak hospital boleh buat. Tangisan dan jeritan Aryan sentiasa terngiang-ngiang di telinga dan mata mama ni. Nampak je diluaran Mama ok, masih boleh tersenyum, tapi hakikatnya dalam hati Mama perasaan sedih, menangis dah tak terbendung lagi kalau tengok muka Aryan. Mungkin ni ujian Allah buat Mama & Papa supaya lebih rapat dan mengingatiNya. Segala yg berlaku pasti ada hikmah disebaliknya. In sha Allah. Mama redha sayang.”

MY LITTLE FIGHTER Bismillahirrahmanirrahim…Assalamualaikum & salam Jumaat semua..Hari ni 8March, chemo Aryan yg…由 Nur Syafiqah 发布于 2019年3月7日周四

Kenali ‘Wilms Tumor’
Menurut portal Kementerian Kesihatan Malaysia (KKM), ‘Wilms Tumor’ merupakan sejenis barah buah pinggang yang sering berlaku dalam kalangan kanak-kanak.
Sel-sel khas yang dipanggil ‘metanephric blastema’ merupakan sel-sel yang terlibat dalam pembentukan buah pinggang kanak-kanak ketika janin membesar dalam rahim si ibu lagi. Sel-sel ini biasanya akan hilang pada waktu kelahiran, tetapi untuk sesetengah kanak-kanak, sel-sel ini mungkin akan terus hidup. ‘Wilms Tumor’ dikatakan bermula daripada sel-sel berkenaan. Namun, dalam kebanyakan kes, punca berlakunya ‘Wilms Tumor’ ini masih tidak dapat dikenal pasti. Walau bagaimanapun, ia dipercayai berlaku akibat perubahan dalam 1 atau lebih gen.
Tanda-tanda Menghidap Kanser ‘Wilms Tumor’
Bengkak pada perut atau abdomen  yang  tidak menyakitkan adalah tanda yang paling biasa berlaku.Pendarahan di dalam tumor yang menyebabkan sakit perut.Kencing berdarah –berlaku pada 15% dan 20% daripada kanak-kanak yang menghidap barah ini.Tekanan darah tinggi.Suhu badan yang tinggi (demam).Hilang selera makan.Susut berat badan.Rasa tidak sihat.Sesak nafas atau batuk (sekiranya kanser telah merebak ke paru-paru).
Jika anak Mama menunjukkan tanda-tanda di atas, adalah lebih baik untuk Mama segera bawa anak Mama berjumpa pakar!
Doa & Sumbangan untuk Adik Aryan
Allahu, besar sungguh dugaan untuk si kecil yang baru berusia 16 bulan ini. Untuk Mama dan Papa diluar sana, mari kita sama-sama mendoakan kesihatan dan ketabahan buat adik Aryan, Puan Syafiqah dan suami sekeluarga. Jika Mama turut ingin membantu mengurangkan beban, anda boleh membuat sumbangan pada:
CIMB (NUR SYAFIQAH HASPULAH) – 70 5021309 7MAYBANK (AHMAD RAFIQ BIN RAMLI) – 1620 2145 0295
Dalam posting yang sama, Puan Nur Syafiqah mengucapkan kata terima kasih kepada semua yang memberikan sumbangan dari bentuk kewangan mahupun doa kepada adik Aryan. Mama semua, sentiasa ikhlaskan hati untuk ringankan beban sesama manusia. Kita tidak tahu; mungkin pada masa akan datang, kita pula yang perlukan bantuan dari orang ramai. KelabMama turut doakan yang terbaik buat adik Aryan dan Puan Nur Syafiqah sekeluarga.


HAMIL KEMBAR MEMANG BEST TAPI BERISIKO SAAT MELAHIRKAN

Hati siapa yang tak terlebih excited bila dapat tahu hamil kembar? Kalau mama Siti pun excited habis. Tak dinafikan ramai mama yang teringin nak hamil kembar kan? Katanya seronok terus dapat dua orang haha. Tu kalau kembar 2 lah. Kalau kembar 3,4 dan seterusnya macam mana pula? Ha..tu rezeki namanya!

Memang seronok bakal ada anak kembar tapi risikonya tetap ada. Kalau mama nak tahu, wanita yang hamil kembar berisiko lebih tinggi berbanding hamil normal tau.
RISIKO & KOMPLIKASI YANG PERLU MAMA TAHU
1)Akan ada masalah-masalah ringan berkaitan dengan awal kehamilan (morning sickness, pedih ulu hati, kaki bengkak, urat timbul, sakit belakang jadi lebih biasa bagi kehamilan kembar)
2)Mama akan dapat Anemia (kekurangan sel darah merah) akibat kekurangan zat besi kerana tumbesaran bayi-bayi kembar menggunakan banyak zat besi.
3)Mama akan dapat Pre-eklampsia, keadaan di mana tekanan darah mama meningkat dan terdapat protein dalam air kencing.
4)Berpeluang tinggi mengalami pendarahan lebih daripada biasa (tumpah darah) lepas bersalin akibat rahim tak mengecut.
5)Kemungkinan besar kelahiran secara caesarean atau kelahiran dibantu (forseps atau vakum) untuk melahirkan bayi.

6)Melahirkan bayi pramatang. 60 dalam 100 kehamilan kembar, dua akan lahir sebelum 37 minggu. 75 dalam 100 kembar, 3 lahir sebelum 35minggu. Dibandingkan wanita dengan 1 bayi, 10 dalam 100 yang lahir pramatang sebelum 37 minggu.
Bayi yang lahir pramatang ni mempunyai risiko berkaitan masalah pernafasan, pemakanan dan jangkitan kuman. Lagi awal bayi dilahirkan, lagi kerap masalah ini berlaku. Bayi mungkin kena dimasukkan dalam wad unit rawatan rapi (ICU) bayi, mama digalakkan menyusu badan walaupun bayi berada dalam wad ICU.
7)Kehamilan kembar berisiko uri tak berfungsi baik dan memberikan kesan kepada tumbesaran bayi.

BOLEH LAHIR SECARA NORMAL TAK?
Boleh tapi dengan syarat kandungan atau mama tersebut adalah :
1) Kembar tak lebih dari dua dan bukan kembar bercantum/siam
2) Kedudukan yang sesuai untuk kelahiran. Kembar pertama mesti berada dalam kedudukan kepala berada di bawah (kedudukan kepala kembar kedua begitu penting kerana kebanyakan masa kedudukan mereka akan berubah selepas kelahiran kembar pertama)
3) Mama tak ada darah tinggi yang bahaya (pre-eclampsia)
4) Mama tak ada penyakit kronik seperti sakit jantung
5) Berat bayi lebih 2kg
6) Kandungan tak pramatang
7) Tak ada komplikasi ‘growth restriction’ pada bayi (bayi terlalu kecil)
8) Tak ada growth discordant (satu bayi terlalu kecil dari kembarnya)
9) Dua-dua bayi sihat
10) Sejarah kelahiran czer atau pembedahan lain ke atas rahim sebelum ni (kerana boleh meningkatkan risiko uterine rapture)

Ramai yang nak hamil kembar tapi tak tahu risiko serta komplikasinya. Buat mama yang sedang mengandungkan kembar, tahniah mama Siti ucapkan. Mama Siti doakan semoga semuanya dipermudahkan urusan dan berjalan lancar. Amin.
Bagi yang nak dapatkan anak kembar mungkin boleh cuba ni :
INI IKHTIAR DAPAT ANAK KEMBAR WALAUPUN ANDA TIADA GENETIK KEMBAR
Semoga bermanfaat!


RANCANG KEHAMILAN SEMULAJADI TANPA PENGAMBILAN UBAT

Selepas melahirkan anak, mama dinasihatkan supaya merancang kehamilan yang seterusnya. Menurut WHO, tahap kesihatan wanita untuk kembali hamil selepas melahirkan anak adalah 2 tahun.
PENTINGNYA MENJARAK KEHAMILAN DEMI KESIHATAN IBU
Ada beberapa jenis kaedah untuk merancang kehamilan termasuklah pengambilan pil, suntikan, implan, IUS dan macam-macam lagi. Tapi ada juga mama yang tak berani nak ambil apa-apa kerana masih menyusu badan dan takut sekiranya effect atau sebagainya. Jadi mama memilih untuk merancang sendiri. Tapi bagaimana?

CARA MERANCANG KEHAMILAN SECARA ‘NATURAL’
Kalau mama tak nak ambil sebarang ubat-ubatan atau kaedah yang diberi oleh pihak hospital, mama boleh rancang sendiri secara semulajadi.
#Catat suhu badan mama setiap hari
Ya memang kena catat
suhu badan setiap hari ye mama. Fasa kesuburan seseorang wanita itu
dapat dijangka melalui kenaikan suhu badan tau. Suhu perlu diambil
setiap hari dan diplot sebagai graf. Kalau mama tengok betul-betul
ianya akan mempunyai pattern yang serupa. Tapi mama kena tahu,
kadang-kadang suhu badan naik sebab lain iaitu tidur terganggu atau
demam. Kalau mama dan suami guna kaedah ni, kena elakkan hubungan
seks sehingga 3 hari selepas meningkatnya suhu.

#Kenal pasti cecair pada faraj
Mama boleh kenal pasti tekstur dan warna cecair faraj untuk ketahui sama ada mama tengah subur atau tak.
Kalau	mama perasan, faraj akan rasa kering lepas habis haid. Bila kering	bermaksud ovulasi belum lagi berlaku dan peluang kehamilan adalah	rendah.	Bila	sikit cecair faraj muncul dan cecairnya kental, pekat dan berwarna	putih atau krim, ini bermakna mama menghampiri waktu ovulasi.	Peluang	mama untuk hamil adalah tinggi bila cecair faraj bertukar kepada	warna jernih, licin dan mudah diregangkan. Maka, hubungan seksual	perlu dielakkan kalau mama merancang untuk jarakkan kehamilan.

Pesanan: Mama dinasihatkan untuk tengok cecair ni pada awal pagi kerana cecair faraj boleh dipengaruhi oleh aktiviti lain pada waktu siang.
#Kaedah beritma
Orang selalu panggil ni kaedah kalendar sebab mama kena rekod kitaran haid selama 6 bulan. Selalunya kitaran haid 28 hari, tapi julatnya boleh di antara 23 hingga 35 hari dan masih dikira sebagai normal. Kitaran haid ni dikira dari ‘hari pertama pendarahan’ hinggalah ke ‘hari pertama haid yang berikutnya’. Bila dah dapat kiraan yang tetap, mama boleh buat pengiraan untuk dapatkan waktu subur.
Cara untuk kira :

	Untuk
	kitaran haid yang ‘terpendek’, tolak harinya sebanyak 18 hari.
	Ini memberikan hari pertama kesuburan.

	Untuk
	kitaran haid yang ‘terpanjang’, tolak 11 hari, ini memberikan
	hari terakhir kesuburan.

Contoh
:

	Kitaran
	terpendek tolak 18 hari: 25hari -18hari = 7 hari

	Kitaran
	terpanjang tolak 11 hari: 35hari – 11 hari>= 24 hari

Jadi, mama kena elakkan hubungan seksual sepanjang hari ke 7 hingga ke hari ke 24 kerana tu lah waktu subur mama.

#Penyusuan badan secara eksklusif
Untuk jayakan kaedah ni, selang diantara penyusuan hendaklah tak melebihi 4jam pada sebelah siang dan tak melebihi 6 jam pada sebelah malam. Kalau penyusuan diselang selikan dengan susu formula, lagi cepatlah mama akan didatangi haid dan lagi cepat mama hamil.

#Kaedah
‘azal

Selalu kaedah ni dipanggil ‘pancut luar’, bermaksud si suami hanya akan keluarkan air mani di luar faraj apabila hampir klimaks. Cara begini chance untuk hamil tu rendah sebab air mani perlu masuk ke faraj, seterusnya ke vagina dan bertemu dengan ovum.
Menurut Utusan, 25% dari mereka yang amalkan mungkin mengandung tanpa sengajatapi ramai yang lebih selesa pilih kaedah ni sebab tak perlu ambil sebarang ubat mahupun kesan sampingan terhadap kesihatan.
Apa-apapun pilihan ditangan mama. Sekiranya mama takut ‘terbabas’, mama boleh guna kaedah yang diberi oleh nurse atau doktor. Kalau mama yakin boleh merancang sendiri, ini adalah pilihan yang terbaik. Semoga bermanfaat!
Sumber : Siraplimau , Utusan


Kanak-Kanak 6 Tahun Dipukul Teruk Abang Sendiri di Alor Setar, Kedah

Seorang kanak-kanak lelaki yang berusia enam tahun telah dipukul teruk oleh abangnya hanya kerana dia gagal menyiapkan kerja sekolah! Kanak-kanak tersebut dikatakan tidak dapat menyiapkan kerja sekolah untuk subjek Matematik.
Dipukul dengan Rotan
Difahamkan, abang kanak-kanak tersebut yang berusia 30 tahun telah berang dengan mangsa yang gagal menyiapkan kerja sekolahnya. Suspek kemudian terus mula memukul mangsa dengan rotan.

Sumber: Sin Chew Daily
Kejadian yang berlaku di Alor Setar, Kedah telah menyebabkan Mangsa mengalami kesan lebam dan berbirat di seluruh badan, muka , telinga, tangan, kaki dan belakang badan kerana dipukul oleh abangnya.
Menurut laporan Sin Chew Daily, Kanak-kanak tersebut bernasib baik kerana ada individu yang prihatin dengan apa yang berlaku terhadapnya, lalu terus menghubungi polis dan memaklumkan mengenai kejadian itu. Sejurus laporan diterima, pihak polis terus bergegas ke lokasi kejadian pada jam 1 petang. Mangsa diselamatkan pihak berkuasa dan diserahkan kepada Jabatan Kebajikan Kota Setar. Mangsa kemudian dibawa ke Hospital Sultanah Bahiyah untuk menerima rawatan.
Sumber: Sin Chew Daily
Suspek Negatif Dadah
Abang mangsa juga telah ditahan dan diarahkan menjalani ujian saringan air kencing. Namun, keputusan menunjukkan suspek negatif dadah.
Dimaklumkan sehingga kini, masih belum jelas punca mengapa abangnya membelasah si adik seteruk itu. Dalam pada itu, bapa kepada dua beradik dikatakan telah ditahan pihak berkuasa Thailand untuk beberapa kes, manakala ibu mereka pula telah lama meninggalkan mereka. Selain mereka dua beradik, ada dua lagi adik beradik lelaki dan perempuan, di mana mereka semua dijaga oleh abang sulung.


NAMA BAYI LELAKI – GABUNGAN NAMA MODEN & KLASIK

Antara part yang paling seronok masa mengandung ni adalah part nak pilih nama anak yang sedap dan memberi maksud yang baik. Post kali ni Mama Siti buat khas untuk mama yang tengah cari nama bayi lelaki. Bukan nama biasa-biasa tau tapi nama bayi lelaki yang baik dalam Islam serta gabungan nama yang moden dan klasik.Gabungan Nama Lelaki Moden & Klasik:

5 TIPS PENTING UNTUK PILIH NAMA ANAK:
1. NAMA SATU DOA
Nama tu satu doa. Jadi, mama boleh pilih nama yang baik-baik je. Nama yang mempunyai maksud yang sempurna. Bukan terikut-ikut dengan nama ‘glamour’ yang tak tahu maksudnya.

2. JANGAN PANJANG SANGAT
Nama anak-anak sekarang memang panjang. Jenuh juga cikgu kat sekolah nak tulis dan sebut hehe. Ia juga menjadi masalah semasa mengisi borang. Nama anak terlalu panjang, ditambah pula dengan nama bapa yang tak kurang panjangnya. Penuh borang hanya dengan nama je. Bagi anak perempuan, bakal pengantin lelaki susah nak sebut kalau nama panjang sangat. Jadi, mama pilih nama yang pendek dan mudah je.

3. MEMPUNYAI CIRI ISLAMIK
Bagi umat Islam, seeloknya letakkan nama yang mempunyai ciri-ciri Islamik. Bagi anak lelaki, letakkan di awalnya Muhammad. Jika tidak pun, ambillah nama tokoh-tokoh pejuang Islam semoga sifat keperibadian mereka juga dapat ditonjolkan dalam diri anak mama nanti.

4. EJAAN YANG BETUL
Mama digalakkan untuk mengeja nama anak dengan ejaan yang betul. Seeloknya, boleh dieja dengan betul dalam ejaan jawi yang membawa maksud yang sempurna. Kebanyakan nama anak-anak zaman sekarang, lebih kepada populariti menyebabkan nama mereka sukar dieja dalam ejaan jawi. Jika tak boleh dieja dalam tulisan jawi, bagaimana nak tahu maksudnya??

5. PILIH HARI KETIGA ATAU KETUJUH
Seeloknya berikanlah nama bayi pada hari ketiga atau hari ketujuh. Tapi tak ada larangan untuk memberi nama lebih awal daripada itu.Walau apa pun nama yang mama/papa pilih pastikan ia dianjurkan oleh Islam dan pilihlah yang mempunyai maksud yang baik. Tiba-tiba Mama Siti rasa macam nak beranak lagi sekali pula haha.Semoga bermanfaat!


DAH SAMPAI MASA UNTUK CERAI SUSU BADAN TAPI SUKAR. INI TIPS UNTUK MAMA!

Ni pun salah satu soalan yang banyak mama Siti dapat dari mama iaitu macam mana nak cerai susu badan. Berhenti susu badan ini adalah proses dimana mama menghentikan penyusuan dengan anak.
Ada mama terpaksa cerai susu badan atas sebab-sebab tertentu dan ada juga yang disebabkan anak dah mencecah 2 tahun. Maknanya sudah tiba masa untuk berhenti susu badan. Tapi bagaimana?
TIPS UNTUK CERAI SUSU BADAN
Nak berhenti susu badan ni tak boleh terus berhenti secara mendadak tau. Mama kena kurangkan penyusuan secara perlahan-lahan. Mama juga boleh kurangkan bilangan penyusuan dalam sehari. Contohnya, mama beri susu badan pada waktu malam je). Cara begini membolehkan susu ibu berkurangan secara perlahan-lahan dan dapat beri masa pada anak mama untuk terima perubahan tu.

Ini tips dari kaunselor susu ibu :
1) Jangan tawar dan jangan tolak
Menurut kaunselor susu ibu, cara ini paling selamat dan efektif untuk berpisah susu badan. Bila anak minta baru mama bagi susu dan jangan menolak. Mama cuma lengah-lengahkan je bila anak nak menyusu.
2) Ubah rutin harian
Mama dan si manja mesti ada rutin harian menyusukan. Contohnya anak suka menyusu sewaktu mama duduk di sofa. Mama boleh elak dari duduk di sofa itu. Ubah rutin harian kepada mandi dulu selepas pulang kerja berbanding duduk di sofa yang biasa.
3) Papa kena tolong mama
Papa juga main peranan penting seperti membawa anak yang baru bangun tidur bersarapan pada waktu pagi (sebelum anak minta susu ibu)
4) Alihkan perhatian si manja
Bila anak leka bermain, dia terlupa minta susu. Gantikan dengan snek yang berkhasiat seperti buah buahan atau roti. Ada ibu yang bawa anak ke taman permainan pada waktu yang biasanya anak meminta susu (seperti pada waktu petang).

5) Lengahkan waktu menyusu
Tangguhkan waktu anak menyusu dengan bagitahu anak untuk tunggu sebentar (dan gantikan dengan aktiviti lain) juga berkesan.
6) Pendekkan tempoh penyusuan
Cara ni sesuai untuk anak berumur 2 tahun keatas. Pendekkan tempoh penyusuan kepada anak dengan cara memberitahunya ‘sedikit je mama beri ye sebab abang/kakak dah besar’ perlahan-lahan mengurangkan kebergantungannya dengan susu mama.
7) Beritahu secara berhemah
Si manja yangberusia 1 tahun ke atas dah boleh faham arahan yang diberikan. Tunjukkan contoh-contoh orang dewasa yang tak minum susu ibu dan anak mama pasti teruja diberikan kesempatan untuk jadi orang dewasa.

Apa yang mama Siti boleh cakap bukan mudah untuk cerai susu badan. Kena kuat dari segi mental dan fizikal. Ini untuk kebaikan mama dan si manja juga. Tapi kena banyak sabarlah dengan kerenah anak sepanjang proses cerai susu badan ni ye. Chaiyok mama!
Semoga berjaya!


‘Love Bite’ Bongkar Rahsia Remaja Perempuan 16 Tahun Bersama 5 Lelaki

Apabila anak-anak sudah melangkah usia remaja (belasan tahun), mereka akan menjadi lebih matang dan timbul pelbagai rasa ‘ingin tahu’. Ada sesetengah anak remaja kita merasakan diri mereka sudah besar dan dewasa, walaupun masih di bangku sekolah menengah. Normal sebenarnya untuk anak-anak remaja kita untuk sentiasa mencuba perkara yang orang dewasa lakukan. Ketika usia remaja jugalah mereka masih mencari identiti diri dan ingin mengenali diri sendiri dengan lebih mendalam. Namun, tidak bagi seorang remaja perempuan yang berusia 16 tahun ini.
Kantoi Dengan Ibu Sendiri
Seorang remaja perempuan kantoi dengan ibu sendiri mengenai aktiviti seks yang dilakukannya sejak tahun lepas. Selepas menceritakan apa yang berlaku, si ibu yang pada mulanya perasan kesan lebam di leher mangsa, terus membuat laporan polis dan lima lelaki ditahan semalam. Lima suspek lelaki tersebut berusia antara 16-20 tahun, telah ditahan sepasukan anggota Balai Polis Kangkar Pulai, bagi membantu siasatan berhubung tindakan mereka mengambil kesempatan melakukan hubungan seks ke remaja perempuan terbabit.

Gambar sekadar hiasan.
Menurut Harian Metro, tiga daripada suspek lelaki yang ditahan merupakan pelajar sekolah menengah, seorang penganggur dan seorang penjual air mineral. Difahamkan juga, remaja perempuan terbabit merupakan anak tunggal yang tinggal bersama ibunya selepas kematian bapa. Pertama kali kejadian tersebut berlaku pada tahun lepas di rumah mereka, ketika ibunya tiada di rumah.
Kali Pertama Selepas Tamat PT3
Hasil siasatan awal mendapati remaja perempuan tersebut mula melakukan hubungan seks dengan semua suspek selepas tamat peperiksaan Pentaksiran Tingkatan Tiga (PT3) pada Oktober tahun lalu.
“Tahun lalu, seorang suspek yang juga kawan lelaki remaja berkenaan bersama dua sepupunya mengambil dan menghantarnya pulang ke rumah di Kangkar Pulai di Iskandar Puteri. Mereka mengajak remaja terbabit melakukan hubungan seks dan ia berlaku dengan kerelaan remaja itu. Sejak kejadian itu, dia melakukan hubungan seks dengan dua lagi lelaki dengan kesemuanya seramai lima orang,”Ketua Polis Daerah Iskandar Puteri, Asisten Komisioner Dzulkhairi Mukhtar
Difahamkan, kali terakhir remaja itu melakukan hubungan seks dengan dua daripada lima suspek ialah pada Jumaat lalu, dan kira-kira pada 1 petang kelmarin, ibu remaja tersebut ternampak kesan lebam pada lehernya. Remaja berkenaan menceritakan apa yang berlaku sebelum ibunya bertindak menyuruhnya membuat laporan polis.
Suspek Tiada Rekod Jenayah
Lima suspek terbabit tidak mempunyai sebarang rekod jenayah dan kini mereka direman hingga Khamis ini. Kes ini disiasat mengikut Seksyen 376 Kanun Keseksaan.
Apa pendapat Mama mengenai kejadian yang berlaku ini? Adakah hal ini berkaitan dengan pendidikan seks yang masih diperdebatkan orang ramai? Pada pendapat saya, penting untuk anak-anak zaman sekarang didedahkan dengan pendidikan seks sejak mereka kecil. Hal ini supaya mereka lebih tahu kebaikan dan keburukan berkaitan aktiviti seks sebelum bernikah.
Sumber: Adolescent Health Survey 2017
 Ingat, pendidikan seks yang ingin diketengahkan bukan mengajar anak-anak untuk buat seks! Sebaliknya, ia bakal mendedahkan anak-anak untuk lebih berhati-hati jika mereka hampir terjerumus dalam aktiviti ini.


Sering Buat Kejutan Hadiah Kepada Pasangan Panjangkan Usia Perkahwinan!

Sebagai seorang suami atau isteri, anda mestilah nak selalu  bagi kejutan hadiah kepada pasangan tak kiralah waktu majlis ulang tahun perkahwinan ke, hari jadi dan sebagainya.  Especially kalau yang baru saja mendirikan rumah tangga, lagi rancak nak bahagiakan pasangan masing-masing.
Terdapat kajian yang menyatakan, bila kita seringkali buat kejutan hadiah atau sebagainya kepada pasangan akan menyemarakkan lagi kasih sayang sekaligus memanjangkan usia perkahwinan hingga ke akhir hayat bersama.
Jadi mulai hari ini, apa kata kita pupuk  kesedaran dalam diri dan pasangan, juga boleh libatkan anak-anak untuk sentiasa bagi kejutan yang menggembirakan di dalam rumahtangga dan keluarga. Hadiah tak semestinya berbentuk barangan dan mahal-mahal belaka.
Tak tahu hadiah apa yang boleh bagi? Ini  dia Mama Siti kongsikan 10 hadiah paling bermakna yang boleh diberikan buat pasangan.

Dalam perhubungan, kejutan berbentuk hadiah ini sangat penting untuk menjamin kebahagiaan kekal sehingga hujung nyawa.
10 Hadiah Istimewa Buat Pasangan:
1. Hadiah Mendengar
Jadi pendengar setia! Berikan hadiah ni kepada pasangan yang ada masalah dan perlukan sesorang untuk mendengar luahan perasaannya. Yang jadi pendengar tu pula, jangan mencelah, berangan dan elakkan perancangan untuk membalas.
2. Hadiah Tanda Kasih
Jangan kedekut bagi pelukan, ciuman dan pegangan tangan kepada pasangan. Biarkan tanda-tanda kecil ini menunjukkan kasih dan sayang yang ada dalam diri.
3. Hadiah Sehelai nota
Nota cinta seperti ‘Sayang awak!’ atau sesuatu yang kreatif seperti sebuah puisi. Letakkan nota ini di tempat yang tak disangka dan mudah dilihat.
Buat suami isteri yang ingin menghadiahkan nota cinta kepada pasangan masing-masing, cukuplah sekadar ayat yang ringkas tapi manis bila dibaca.
4. Hadiah Ketawa
Beri sesuatu yang melucukan seperti kartun atau artikel. Tapi nak tulis apa? Mesejnya mudah saja: “Saya suka ketawa bersama awak”. Simple tapi romantik.
5. Hadiah Pujian
Berikan pujian ringkas seperti “Warna biru memang sesuai dengan awak”, “Awak trim misai nampak makin kacak” atau “Sedapnya masakan awak”. Pujian macam ni amat tinggi nilainya kepada orang tersayang.
6. Hadiah Bantuan
Tak salah kalau sama-sama bantu pasangan uruskan hal rumah atau kerja harian lain contohnya, cuci pinggan mangkuk, buang sampah, cuci kereta, atau jaga anak. Pasti pasangan akan gembira dengan bantuan dan hadiah tersebut.
Suami isteri boleh sama-sama lakukan kerja rumah daripada hanya bergantung kepada isteri sepanjang masa.
7. Hadiah bersendirian
Ada ketika, pasangan mahukan masa untuk bersendirian. Peka dengan keadaan tu dan berilah masa dan ruang untuk dia bersendirian dan tenangkan diri. Anda boleh hadiahkan pakej spa atau beri kebebasan untuk pasangan keluar bersama rakan-rakan menonton bola sekali-sekala.
8. Hadiah Keceriaan
Cuba sedaya upaya supaya sentiasa ceria apabila bersama pasangan. Belajar untuk senyum dan bermuka manis sepanjang masa disisinya.
9. Hadiah Riadah
Bila dah berumahtangga, belajar tentang si dia. Cuba libatkan diri dalam sukan atau aktiviti yang disukai pasangan. Kalah menang belakang kira sebab kita masih ‘pemenang’ di hatinya.
Aktiviti riadah di hujung minggu amat digalakkan bagi suami isteri untuk membantu mengurangkan masalah stres di tempat kerja.
10. Hadiah Doa
Yang ini poin paling penting. Selalu doakan kesejahteraan pasangan, anak dan seluruh keluarga. Beritahu yang mereka sentiasa berada di dalam ingatan.
Sumber: Majalah Jelita via herinspirasi
BACA JUGA JIKA UMUR PERKAHWINAN ANDA SUDAH MELEPASI TEMPOH 5 TAHUN. LAKUKAN INI!
Pesan Mama Siti:
Mama Siti bercakap sebagai wanita dan juga seorang isteri.  Memanglah kaum hawa ni mungkin kelihatan cerewet apabila bercakap tetapi itu tak bermakna mereka tak ambil berat langsung soal menjaga hati dan perasaan suami. Tak meminta bukan bererti mereka tak menginginkannya. Kalau nak bagi hadiah, tak perlu pun barang yang mewah dan mahal. Cukup sekadar, suami ikhlas dan faham dengan tugas isteri, itupun sudah memadai. Tapi kalau nak bagi apa salahnya kan?


ANAK MAMA LAMBAT BERCAKAP. NORMAL ATAU TAK?

Banyak soalan yang Mama Siti terima daripada mama berkenaan isu anak lambat bercakap. Rata-rata mama semua risau bila anak dah setahun lebih tapi masih tak pandai cakap. Ada tu tak nampak langsung tanda-tanda nak bercakap. Yelah kalau mama Siti pun risau!
Mama kena faham yang setiap anak ni perkembangannya berbeza. Ada yang cepat bercakap, ada yang lambat. Jadi tak perlu timbulnya persoalan-persoalan sebegini  sebab ia hanya buat mama bertambah runsing je.

“Normal ke tak anak saya ni? Anak saya tergolong dalam kategori lambat bercakap ke? Apa yang patut saya buat sedangkan anak-anak kawan saya dah lebih advance?”
Selalunya kanak-kanak akan mula bercakap dengan banyak apabila menjangkau 2tahun. 0 – 18 bulan merupakan tahap ‘menerima bahasa’ (receptive language). Bermula 18 bulan anak akan ‘meluahkan’ bahasa (expressive language).
MILESTONE PERKEMBANGAN BAHASA ANAK
1.Kosa kata (vocabulary) kanak-kanak 2 tahun lebih kurang 50 – 100 perkataan. Apabila menjangkau3tahun, kosa kata mereka seolah-olah ‘meletup’. Your child’s vocabulary will increase a lot; to too many to count.2.Kanak-kanak 2 -3 tahun boleh menamakan benda-benda yang biasa dilihat dan menamakan gambar-gambar objek. Mereka boleh juga menamakan anggota badan. Mereka mula mengenali warna-warna asas. Mereka menggunakan ayat pendek ( 2-3 perkataan) untuk komunikasi.3.Kanak-kanak 2 – 3 tahun bertutur menggunakan ayat pendek (2 -4 perkataan dalam 1 ayat).4.Kanak-kanak 2 -3 tahun boleh memahami arahan mudah. They should be able to follow two-step commands; “Tolong ambilkan buku dan bagi mama.”
Tapi seandainya mama dapati anak mama tak dapat memahami arahan mudah, lebih baik bawa anak berjumpa doktor untuk pemeriksaan telinga. Takut-takut ada masalah pendengaran atau jangkitan pada telinga.5.Cek juga sekiranya anak kita bercakap dengan nada suara yang ‘pelik’ seperti serak, sengau atau kecil/halus. Kekadang kita parents tak perasaan anak ada masalah lidah pendek atau ada kecacatan di lelangit mulut( oral impairments). Teringat kisah anak doktor pakar kanak-kanak semasa belajar di tadika kami, gurunya notis dia ada problem sebut some sounds bila belajar membaca. So the teacher toldthe parents (both are doctors). To cut the story short they found out he had a short frenulum(lidah pendek). Masalah lidah pendek ini membatas pergerakan lidah. Alhamdulillah, after surgery he no longerhad speech problems.6. Cek persekitaran. Siapakah yang bersama anak kita most of the time daripada umur anak 0-3 tahun. Sekiranya penjaga anak kita (termasuk juga parents) tak banyak bercakap, maka tak peliklah anak lambat bercakap. Ada juga kemungkinan penjaga terlampau garang. Jadi perkembangan bahasa dan juga emosi anak akan terganggu. Ada juga parents atau penjaga yang suka tolong cakap bagi pihak kanak-kanak! Tak bagi peluang langsung anak nak meluahkan kehendak.So if hantar kat orang jaga anak, buatlah spot check.

APA YANG MAMA PERLU TAHU MENGENAI ANAK ‘SPEECH DELAY’
1.Anak lelaki : Perkembangan bahasa anak lelaki lebih lambat sikitdaripada anak perempuan. Ada kajian yang mengatakan pada umur 16bulan, anak lelaki menggunakan lebih kurang 30 perkataan manakalaanak perempuan 50 perkataan.2.Anak pramatang: Bayi yang lahir tak cukup bulan agak lambat sikitbukan saja dalam perkembangan bahasa tetapi perkembangan lain juga.3.Anak Kembar: Menurut Speech Pathologists, 50% daripada kanak-kanak kembar mengalami speech delay.4.Sakit telinga: Kanak-kanak yang seringkali mengalami jangkitan telinga semasa kecil (0-12 bulan), mungkin lambat bercakap kerana proses penerimaan bahasa, pada tahun pertama, terganggu.5.Faktor keturunan: Sekiranya ada mak ayah atau datuk nenek (atau close family member) yang lambat bercakap, then possibility besar, anakakan lambat bercakap juga.6.Dwi-Bahasa: Kanak-kanak yang membesar dengan 2 bahasa juga berkemungkinan lambat bercakap.Walaubagaimanapun, pada umur 5 tahun anak dah fasih dalam dua bahasa.
BANTU ANAK MAMA BERCAKAP
Mama dan papa lah orang yang paling rapat untuk bantu anak bercakap.

#Guna masa bermain dengan anak
Masa bermain ni lah mama boleh berkomunikasi dengan anak. Bila sambil bermain sambil tu bercakap akan motivate anak untuk bercakap.
#Tambah kemahiran komunikasi anak
Kalau anak dah pandai tunjuk bila nakkan sesuatu, ajar dia untuk sebut pula. Mungkin ada anak yang akan rasa ‘struggle’ tapi dalam sesi pembelajaran ni mama kena sabar dan lembut.
TIPS UNTUK MAMA
1)Guna bahasa yang ringkas tapi mudah difahami anak supaya anak tak susah nak sebut
2)Labelkan setiap benda dengan cara menyebut sesuatu perkataan secara berulang. Contohnya, “banyaknya BUNGA! BUNGA cantik. Jom tengok BUNGA! Bau BUNGA…”

3)
Tunjuk pada anak mama yang mama sedar akan kehadirannya.

4)
Berborak dengan anak guna bahasa yang selesa
5)Bercakap dengan anak tentang apa yang kalian lakukan dan apa yang sedang anak mama lakukan. Teruskan bercakap dan bercakap!
6)Masa bercakap tu tak perlu ada gangguan lain. Contohnya macam bunyi TV atau suasana yang bising sebab boleh ganggu fokus anak
7)Jadikan buku kawan baik anak. Masa mama bacakan buku pada anak create gaya dan intonasi sebagai daya penarik untuk anak sukakan buku.
Apapun setiap proses ini memerlukan masa dan tahap kesabaran yang tinggi. Sebagai ibu bapa, kita tak boleh cepat give up dan mengeluh dengan keadaan anak. Setiap anak perkembangannya berbeza. Jangan sesekali membandingkan kebolehan anak. Beri anak masa disamping mama pun sama-sama bantu anak mama. Sampai masanya pasti anak mama akan bercakap juga.
Semoga bermanfaat!
Sumber : Tips Kesihatan Bayi